II. Bermeo Tuna Tagging Challenge ekimenean izena emateko epea zabaldu dute - Busturialdeko Hitza : Busturialdeko Hitza\n“Zientzia egiteko modu dibertigarri” bezala aurkeztutako egitasmoa, Bermeo Tuna Tagging Challenge bigarren urtez egiteko deialdia zabaldu dute Azti zentro teknologikoak eta Bermeo Tuna World Capital ekimenak. Hegalaburra elektronikoki markatzeko bigarren erronka irailaren 20tik 22ra bitartean egingo dute.\nEgitasmoa “herri zientzia programa” dela adierazi dute zentro teknologikotik. “Ingurumenarekiko errespetua sustatzeko” eta herritarren artean “ezagutza zientifikoa zabaltzeko” bidea dela azaldu dute. Helburu horiek hegalaburraren ikerketaren inguruan egituratu dituzte.\nHerritarrei informazio hori helarazteko arrantza proba bat sortzea erabaki zuten antolatzaileek.”Bizkaiko Golkoan hegalaburra markatzeko jardunaldi honek aisialdiko arrantza sektorearen indarra arrantzarako espezieen iraunkortasunaren alde jartzen du”, adierazi dute.\n“Arrantza mota honen zaleen eta itsas iraunkortasuna eta biodibertsitatea babestearen alde egiten duen arrantza ikerketaren arteko harremanak indartzeko balio du”.\nMarkaketa proba horretan arrantzale parte hartzaileek hegalaburrak arrantzatu eta horien zenbait ezaugarri edo neurri hartu behar dituzte. Besteak beste, pisua eta tamaina, arrantzatu duten gunea eta bertako uraren temperatura eta data dira arrantzaleek kontuan hartu beharko dituztenak. Hegalaburra marka batekin identifikatu ondoren, hori itsasora itzuliko dute.\nIzen ematea. Izen ematea irekita dagoela iragarri dute. Parte hartu nahi dutenek uztailaren 31 baino lehen BTWCren webgunean izena eman beharko dute. Izen emateak 30 euroko prezioa du, eta ontziko gutxienez bi kide egon beharko dira. Adierazi dutenez, partaideen kopurua mugatuta egongo da, eta horien aukeraketa esperientziaren arabera egingo dute.\nHegalaburrak markatu ostean, ahalik eta azkarren askatuko dituzte. Argazkia: AZTI\nIkertzaileek nabarmendu dutenez, ohiko markaketa tunidoen mugikortasun jarraibideak ikertzeko “oso eraginkorra” den arren, sistema horrek ez du balio arrantzatu ostean hegalaburrak egindako bidea edo banakako jokaerak zehazteko. Tuna Tagging Challenge probak berritasun bat dakarrela azaldu dute: tunidoen markaketa elektronikoa da, eta horrek jarraipen zehatzago eta zabalago bat egin ahal izatea ahalbidetzen du.\nHegalaburra babestu. 1990 eta 2008 bitartean hegalaburrak gehiegizko ustiapena jasan zuen. Ordutik hona hori ekiditzeko hainbat neurri hartu izan dituzte, batez ere Hegalaburraren Kontserbaziorako Nazioarteko Batzordeak bultzatuta. Azken urteetan “hegalaburraren egoera hobetu den arren”, arrain horren inguruko ezagutza areagotzeko eta babesteko helburua dauka Bermeo Tuna Tagging Challenge erronkak.\nAntolatzaileek iaz egindako probaren “balorazio positiboa” gogora ekarri dute. Guztira nazioarteko bederatzi taldek parte hartu zuten, eta harrapatutako hegalaburren artean, 185 zentimetro eta 130 kiloko aleak marka guztiak apurtu zituen.


Txikijazz Kluba otsailaren 8an abiatuko da\nTxikijazz programak 2013ko Donostiako Jazzaldian izandako arrakastak adoretuta, Jazzaldiaren antolakuntzak ekimen hari jarraipena ematea erabaki du Txikijazz Klubaren bitartez eta zenbait kontzertu didaktiko eskainiko ditu otsailetik ekainera bitartean.\nDock of the Bay jaialdiaren programazio osoa aurkeztu da\nUrtarrilaren 6tik 12ra hiriko hainbat tokitan egingo den Dock of the Bay – Musika Dokumentalen Jaialdiaren programazio osoa aurkeztu da gaur.\n2013ko gabonetako ordutegia Donostia Kulturako guneetan\nDatozen hilabeteetako Victoria Eugeniako eta Antzoki Zaharreko programazioa aurkeztu dugu\nDonostia Kulturak 2014ko lehen seihilerako prestatu duen antzerki, musika eta dantza programazioa aurkeztu du gaur, abenduak 12. Programazioak Victoria Eugeniako eta Antzoki Zaharreko ikuskizunak biltzen ditu. Gainera, eskaintza bereziak ere egongo dira.\nLloba ikuskizunaren estreinaldia azaroaren 23an Intxaurrondon\nAzaroaren 23an, iluntzeko 20:00etan, Intxaurrondo Kultur Etxean izango dugun Lloba ikuskizunaren estreinaldiaren berri eman nahi dizuegu.\nII. Real-Athletic Bertso Derbia urtarrilaren 3an\nAnoetan Realak eta Atheticek urtarrileko lehenengo asteburuan jokatuko duten derbiaren aurretik, bi taldeen arteko bertso derbia izango da Antzoki Zaharrean urtarrilaren 3an. Real Sociedad Fundazioak, Athletic Fundazioak eta Donostia Kulturak antolatutako saio honetan talde bakoitzak hiruna bertsolari aurkeztuko ditu.\nMusika Sakratuaren XXV. zikloa: Juan Manuel Morán garaile konposizio lehiaketan\nDonostia Kulturak 2014an Musika Sakratuaren XXV. zikloa ospatzeko asmoz abesbatzentzako konposizio lehiaketa antolatu zuen Gipuzkoako Abesbatzen Federazioarekin batera. Lehen edizio honetan hamar lan jaso dira eta Juan Manuel Morán Suárez konpositore gaztearen Salbea izan da obra saritua. Era berean, Marta Lozano Molanoren Aita Gureak jaso du epaimahaiaren ohorezko aipamena.\nMusikagela: Luke Armstrong-i eginiko elkarrizketa\nDonostikluba Zirkuituaren barruan, Egia Kultur Etxeko Musikagela zerbitzuko erroldan jasota ditugun Bertako Musika Taldeek hiriko hainbat lekutan (arte galeriak, tabernak.....) jotzeko aukera izango dute.\nUrriaren 29tik azaroaren 3ra, Abesbatzen Astea Donostian\nAzken urteetan bezala, Donostia Kulturak, Tolosako Ekinbide Etxearen laguntzarekin, Abesbatzen Astearen edizio berri bat antolatu du. Oraingo honetan, eta Tolosako Abesbatzen Lehiaketaren ospatzen den bitartean, bost emanaldi eskainiko dira urriaren 29tik azaroaren 3ra Donostian.\n3x2ko eskaintza berezia Victoria Eugenia Antzokiko kontzertuetarako Victoria Eugenia Antzokiak eskaintza berezia abiatu du Donostia Kulturako bazkideentzat udazkeneko kontzertu guztietarako. Hala, kontzertu bererako edo kontzertu desberdinetarako 2 sarrera erosten dituztenek hirugarren bat eramango dute opari. Erosleak hiru sarrerak aukeratuko ditu eta hiruretatik merkeena jasoko du doan. Eskaintza hau abenduaren 31n bukatuko da, Victoria Eugenia Antzokiko leihatilan bakarrik izango da eskuragai eta honako kontzertuetarako balio du:


Eusko Legebiltzarra - Legebiltzarkideak eta organoak - Taldeak - Osaera\nLehengoak - VII. Legealdia\nXI (2016- )\nEusko Legebiltzarra 75 legebiltzar kidek osatzen dute (lehenengo legealdian 60 izan ziren). Legebiltzarrak osaera paritarioa du, hau da, hiru lurralde historiko (Araba, Bizkaia eta Gipuzkoa) ordezkari-kopuru bera dute. Hautaketa lurralde historiko bakoitzean egiten da, ordezkaritza proportzionaleko irizpidei jarraituta.\n"Eserlekuak" zutabean islatzen da hauteskundeen ondoren Talde bakoitzak osatzen duen kideen kopurua. Legealdi bakoitzean zehar aldaketak izan dituztenek osakideen hasierako eta amaierako kopurua azaltzen dute. Koadro azpian azaltzen dira izandako aldaketak.\nTaldea edo alderdi politikoa\nEserlekuak:\tHasiera- Bukaera\nEuzko Abertzaleak -Nacionalistas Vascos NV Euzko Alderdi Jeltzalea -Partido Nacionalista Vasco (EAJ-PNV) 25 - 26\nPopular Vasco-Euskal Talde Popularra PV Partido Popular (PP) 19 - 18\nSocialistas Vascos - Euskal Sozialistak SV Partido Socialista de Euskadi-Euskadiko Ezkerra-Partido Socialista Obrero Español (PSE-EE/PSOE) 13\nEusko Alkartasuna EA Eusko Alkartasuna (EA) 8 - 7\nAraba, Bizkaia eta Gipuzkoako Sozialista Abertzaleak (**)\nEuskal Herritarrok 7\nMistoa/Ezker Batua - Izquierda Unida / Berdeak\nMistoa-Ezker Batua/Berdeak (***)\nEzker Batua - Izquierda Unida / Berdeak (EB-IU) 3\nMistoa-Unidad Alavesa Mistoa-UA Unidad Alavesa (UA) 0 - 1\n2002-1-22an legebiltzarkide batek Eusko Alkartasuna taldea utzi eta Euzko Abertzaleak - Nacionalistas Vascos taldean sartu zen.\n2004-4-27an legebiltzarkide batek Popular Vasco-Euskal Talde Popularra taldea utzi eta Mistoa-Unidad Alavesa taldean sartu zen.\n(*) 2001eko uztailaren 17an Eusko Legebiltzarreko Mahaia jakitun geratu da Euskal Herritarrok Legebiltzar Taldeko bozeramaileak aurkeztutako idazkia dela eta. Idazki horretan, eskatzen da taldearen izen berria aurrerantzean 'Batasuna' izan dadila.\n(**) 2002ko apirilaren 16an Eusko Legebiltzarreko Mahaia jakitun geratu da Batasuna Legebiltzar Taldeko bozeramaileak aurkeztutako idazkia dela eta. Idazki horretan, eskatzen da taldearen izen berria aurrerantzean 'Araba, Bizkaia eta Gipuzkoako Sozialista Abertzaleak' izan dadila.\n(***) 2004ko uztailaren 19an Eusko Legebiltzarreko Mahaia jakitun geratu da 'Mistoa / Ezker Batua - Izquierda Unida / Berdeak' Legebiltzar Taldeko bozeramaileak aurkeztutako idazkia dela eta. Idazki horretan, eskatzen da taldearen izen berria aurrerantzean 'Mistoa - Ezker Batua/Berdeak' izan dadila.


Mathieu Jaureguiberry deitzen naiz, 23 urte ditut, Baionan sortua, baina nire bizitzaren parte handiena Luhuson pasa dut, herrixka ttipi bat Euskal Herri barnekaldean. Baionan bizi izan naiz 2 urtez nire komertzio ikasketen egiteko.\nDuela 4 hilabete Euskal Herria utzi nuen Latin Amerikara joateko. Orai Kolonbian naiz, “Urrao” izeneko herri ttipi zoragarri batean, herri horrek Euskal Herria oroitarazten dit, bere mendi berdeekin.\nUruguay eta Brasiletik pasatu naiz ere. Orain arte ez dut Euskal Etxerik topatu nire bidean, baina uste dut bat badela Montevideon.\nEuskaldunek eta gure kulturak presentzia handia dute Uruguay-en, sinesgaitza da zonbat Etxeverry, Etxegaray, Goycotxea gurutzatu ditudan, denda anitz ere ikusi ditut euskal izen batzuekin. Nire aldetik, familia badut Uruguay-en, nire aitatxiren anaia harat joan zen, Francoren garaian ihes egiteko eta lana xekatzeko.\nHemen ez dut euskara hitz egiteko aukerarik, baina ttipia nintzelarik etxean nire burasoekin euskaraz bakarrik hitz egiten genuen. Gero frantsesa ikasi nuen, eta espainola, ingelesa, portugesa pixkabat. Egia da euskara bazter uzten dudala eta senditzen dut galtzen ari naizela ez baitut aski hitz egiten.\nLotura azkarra badut Euskal Herriarekin, bere lurretan handitu naizelako. Kasik nire familia osoa Euskal Herrian bizi da. Hemen jende gehienek ezagutzen dute edo entzun dute zerbait Euskal Herriari buruz : edo Francoren garaiaz, edo Gernika : Pablo Picassok egin erretaula, eta E.T.A.\nBadakite Euskaldunak aiurri azkarrekoak direla. Denek amets egiten dute egun batez Euskal Herrirat etortzea, bere giroa jastatzeko bere mendi, hondartza, besta tradizionalak eta gastronomia ezagutzeko.\nGehien falta dudana gastronomia da, mokofina naiz, amaren Euskal oilaskoari pentsatzeak ahogozoa jauzarazten dit. Familia eta lagunak ere eskas ditut, baina badakit ere xantza handia dudala beste kultura, eta pentsa molde batzuen ezagutzea. Desberdintasunek aberatsago egiten gaituzte, baina ainitzek hori ez dakite. Topaketa miresgarriak egin ditut nire bidaian, eta espero dut egun batez haiek etorriko direla Euskal Herrirat memento goxo baten partekatzeko. Hemengo jendeak oso begitartetsuak dira eta denak gomitatzen ditut Euskal Herrirat.\nOraindik ez dut nire itzultzearen eguna ezagutzen, espero dut urtearen parte on bat Latin Amerikan pasatuko dudala. Hemengo herriak Euskal Herriari konparatuz oso desberdinak dira kultura eta bizi moldean, eta ezberdintasun hori ongi heldu zait oraingoz. Baditut proiektu ainitz hezkuntza linguistika eta gastronomiaren inguruan.\nHemen denak liluratuak dira Frantzia eta frantsesarekin, « erromantismoa eta glamour » arekin lotzen dute.\nNire proiektuen aitzina eramaiteko jende batzuk xekatzen ditut, Latin Amerika bihotzean dutena, inbestitzaile, bidaiari, partzuer…\nUruguay, Brasil, edo Kolonbiari lotua zaion edozein galderari erantzuteko prest naiz. Horrek bidaiari batzuk lagun letzake.\nNik, Kolonbian eta Brasilen ez dut segurtasun eskasik ezagutu telebistan ikusten den bezala. Gizartea aldatzen eta garatzen ari da.\nIzugarrizko naturaleza basa eta zaindua badute hemen, aberastasun bat da. Adibidez “Urrao” herrixkan, mendi bat bada “El Paramont del sol” izenekoa, 4080 metrotan, munduko fauna eta landaredi bereziak dituena, Orkideak, kolibri…ez dut gehiago erranen.\nInteresatuak direnentzat, argazkilari apasionatua naiz. Argazkiek nire bidaia ongi irudikatzen dute eta zonbaitei bidaia ideiak ematen ahal lituzkete. Nire abenturak segitzen ahal dituzue nire facebook-aren bidez : Mati Jaureguiberry, baita nire Instagram kontuaren bidez ere: mati_jaug.\nEdozein galdera, ohar, kontaktu, « bon plan » edo besteentzat, nirekin harremanetan sar zaitezkete, mathieujaureguiberryfr@gmail.com, helbide elektronikorat idatziz. Ez duda niretzat plazer bat da zuekin nire esperientzien trukatzea eta zergatik ez elkar ezagutzea izan Latin Amerikan edo gure Euskal Herri maitagarrian.\nANDER | ESTATU BATUETAN


Desander Factory | China Desander fabrikatzaileak, hornitzaileak\nDesandrea zulatzeko plataformako ekipoen zatia da, harea zulaketa-fluidotik bereizteko diseinatua. Astinduek kendu ezin dituzten solido urratzaileak kendu egin ditzakete. Deshergailua astindu eta desgasifikatzailearen aurretik baina ondoren instalatzen da.\nSD50 desandagailua zirkulazio zuloan lokatza argitzeko erabiltzen da batez ere. Eraikuntzaren kostua murrizteaz gain, ingurumenaren kutsadura murrizten du, eraikuntza zibilerako ezinbesteko ekipamendua baita.\nSD100 desander zundaketa-tresneria ekipamendua da, harea zulaketa-fluidotik bereizteko diseinatua. Horrek kentzen ez dituen solido urratzaileak kendu egin ditzake. Deshergailua astindu eta desgasifikatzailearen aurretik baina ondoren instalatzen da. Hodien eta diafragmako hormen mikrotunelatzeetarako bentonitaren harea fineko zatian bereizteko ahalmena handitu da.\nSD-200 Desander lokatzak garbitzeko eta tratatzeko makina bat da, eraikuntzan, zubi pilen zimentazioen ingeniaritzan, lurpeko tunelaren blindajeen ingeniaritzan eta indusketarik gabeko ingeniaritza eraikuntzan erabiltzen den lokatzetarako garatua. Eraikuntzako lokatzaren mindaren kalitatea modu eraginkorrean kontrola dezake, lokatzetan partikula solido-likidoak bereiz ditzake, pilen fundazioen poroa osatzeko tasa hobetzen du, bentonita kopurua murrizten du eta minda egiteko kostua murrizten du. Lokatza hondakinak ingurumenean garraiatzea eta minda isurtzea eta ingurumena zaintzeko eraikuntzaren baldintzak bete ditzake.\nSinovo Txinan desander fabrikatzailea eta hornitzailea da. Gure SD250 lehorgailua zirkulazio zuloan lokatza argitzeko erabiltzen da batez ere.\nSD500 lehorgailuak eraikuntzaren kostua murriztu, ingurumenaren kutsadura murriztu eta eraginkortasuna handitu dezake. Zimenduak eraikitzeko beharrezko ekipamenduetako bat da. Bereizteko ahalmena areagotu dezake harea fineko bentonitaren zatian, hodientzako graduatutako lanekin lagunduta.


FAQ – Elikadura Osasungarrirako Ekimenak Euskadin\n1. Zer esan nahi du Elikadura Osasungarriko Ekimen batekin bat egiteak?\nElikadura osasungarriko ekimenek (EOE) lehentasunezko zenbait helburu ezarri dituzte datozen 1.000 egunetarako: Egunero fruta eta barazki gehiago kontsumitzea. Gatz, azukre eta gantz gutxiago kontsumitzea. Kalorien kontsumoa murriztea. Elikadura osasungarriarekin lotutako komunikazioa/informazioa lantzea. Elikaduraren esparruarekin nolabaiteko lotura duten eragileen arteko sareko lana bultzatzea. Biztanleen portaera-aldaketak elikadura osasungarriari dagokionez. Osagarrien kontsumo arduratsua. Gainera, ekimenak sistematizatzeko eta antolatzeko sailkapen esparru bat ezarri da (hazia, kimua eta lorea). Euskadiko Elikadura Osasungarriko Ekimenekin BAT EGITEAk esan nahi du ekimen bat abiaraztea hiru kategoria horietako edozeinen barruan (hazia, kimua eta lorea), lehen aipatutako helburuetako bat lortzeko, elikaduraren bidez osasuna sustatzen lagunduko duten ekintzak eta/edo jarduerak bultzatuz. Helburu espezifikoak, neurgarriak eta gauzagarriak dituzten proiektuak, gauzatze-epeak dituztenak eta proposatutako helburu orokorrekin bat datozenak. Balorazioa egin ondoren, proposatutako ekimena EOE helburuekin lerrokatuta dagoela jotzen da, web-orrian sartuta erregistratuta geratuko da, haren deskribapen zehatz batekin, eta eragile bakoitzak aurkeztutako ekimena zehazten duen bereizgarri bat emango da.\n2. Aurkeztu al ditzaket ekimen bat baino gehiago?\nEragile edo erakunde bakoitzak bultzatu nahi dituen adina proiektu aurkez daitezke.\n3. Nork egin dezake bat programarekin?\nEuskadiko elikadura hobetzen eragin dezakeen pertsona, enpresa, eragile, entitate, erakunde edo kolektibo orok.\n4. Nola aurkez dezaket nire ekimen-proposamena?\nInteresdunek horretarako inprimakia bete behar dute garatuko duen proeiktua aurkezteko. EOEn alimentacionsaludable.eus webgunean dago eskuragarri.\nGainera, badago aukera EOEko talde-motorrarekin harremanetan jartzeko ere, zure ekimena zehazten alholku eman eta lagun diezaizun, programarekin bat egitea formalizatzeko. Kontaktua: alimentaciosaludable.eus/contacto.\n5. Zer epe dago eskaria aurkezteko?\nPertsona edo erakunde eskatzaileak bere ekimena betetzen ez badu, Euskadiko Elikadura Osasungarriko Ekimenen Programan parte hartzean dituen erreferentzia guzitak kenduko dira. Egoera hori saihesteko, erakunde eskatzaileak azaldu ahal izango ditu, epeak bete baino lehen, helburuak ez betetzea eragiteko arrazoiak, eta helburuak birformulatzea edo tenboralizatzea erabaki ahal izango du. Beste kontu bat da proposatutako ekimena bete bai, baina PLANTEATUTAKO HELBURUAK LORTU EZ IZANA. Holakoetan, programarekin bat eginda jarraituko da, eta ekimena ikasteko esperientzia gisa balioetsiko da (proposatutako adierazle eta ebaluazio-irizpideetan oinarrituta) etorkizunerako.\nNon aurki dazaket Euskadiko Elikadura Osasungarriko Ekimenei buruzko informaizo gehiago?\nbategin.alimentacionsaludable.eus webgunean aurkituko duzu informazio guztia, zehatzago eta hainbat formatutan.\n6. Nola jarraitzen du prozesuak behin ekimena aurkeztu eta gero?\nZer alderi balioetsiko dira nire ekimena kontuan hartzeko?\nProeiktuak ebaluatzeko taldeak kontuan hartuko ditua ezarritako irizpide batzuk. Orokorrean, hauxe balioetsiko da: ea xedea eta helburuak lerrokatuta dauden Euskadiko Elikadura osasungarriko ekimenenak planarekin; ea proiektuak baduen ebaluazio-sistemarik; ea urkezturiko ekintza-plana zehatza den; ea lorturiko helburual ebaluatzerik planteatzen duen; ea txostena egiteko (amaierakoa eta/edo partzaialak) konpromisorik baduen\n8. Zer gertatuko da ez badut ekimena betetzen?\nPertsona edo erakunde eskatzaileak bere ekimena betetzen ez badu, Euskadiko Elikadura Osasungarriko Ekimenen Programan parte hartzean dituen erreferentzia guzitak kenduko dira . Egoera hori saihesteko, erakunde eskatzaileak azaldu ahal izango ditu, epeak bete baino lehen, helburuak ez betetzea eragiteko arrazoiak, eta helburuak birformulatzea edo tenboralizatzea erabaki ahal izango du. Beste kontu bat da proposatutako ekimena bete bai, baina PLANTEATUTAKO HELBURUAK LORTU EZ IZANA. Holakoetan, programarekin bat eginda jarraituko da, eta ekimena ikasteko esperientzia gisa balioetsiko da (proposatutako adierazle eta ebaluazio-irizpideetan oinarrituta) etorkizunerako.\n9. Non aurki dazaket Euskadiko Elikadura Osasungarriko Ekimenei buruzko informaizo gehiago?\nEragile batek ekimen bat aurkezten du (egin beharreko proiektu zehatz bat), programak proposatutako helburu bati edo batzuei lotua. Osasun Sailak ekimena baloratu eta onartu ondoren, kategoria batzuen arabera sailkatuko da (hazi, kimu edo lore), programaren webgunean argitaratuko da eta bere lokalean edo erakundean erakutsi ahal izango duen bereizgarri inprimagarri bat jasoko du.\n11. Zer da denboran jarraitua den ekimen bat? Zergatik txosten partzial bat?\nEpe-muga jakinik ez duten ekimenak dira eta denboran zehar eutsi nahi zaien ekintzak planteatzen dituzte. Amitzeko epe jakineik ez duten ekimenak direnez, jarraiepan egiteko, beharrezkoak dira aldiroko txostenak (“partzialak”), EOE programako arduradunei haren garapena ebaluatzen lagunduko diotenak.\n12. Kalitateraen zer alderdi hartzen ditu kontuan ebaluazio-taldeak ekimenak balioestean?\nEOEi atxikitzeko proposamenak onartzeko orduan, honako kalitate-alderdi hauek baloratuko dira:\nAtxikipen-proposamenean jasotako helburu globala bat etortzea Euskadiko Elikadura Osasungarriko Ekimenen Programaren helburu hauetako batekin (hainbat izan daitezke):\nFruta eta barazkien eguneroko kontsumoa sustatzea/handitzea. Herritarren portaera-aldaketak sustatzea/lortzea, elikadura osasungarriari dagokionez. Elikadura-osagarrien kontsumo arduratsua sustatzea/lortzea. Elikadura osasungarriaren esparruarekin nolabaiteko lotura duten eragileen arteko sareko lana bultzatzea. Kalorien kontsumoa murriztu dadin sustatzea/lortzea. Gatz, azukre eta gantz gutxiago kontsumi dadin sustatzea/lortzea. Elikadura osasungarriarekin lotutako komunikazioa/informazioa lantzea.\nHelburu espezifikoak (hainbat izan daitezke) honelakoak izatea:\nErlazionatu den EOE helburu globalarekin koherentea (lerrokatuta egon behar du). Behar besteko zehaztasunez definitu behar da zein helburu zehatz lortu nahi den.\nEkintza-planak (garatu beharreko hainbat ekintza jaso ditzake) onelakoak izatea: Argi eta garbi jaso behar dira lortu nahi den helburu espezifikoa lortzeko garatu beharreko ekintzak. Plana garatzeko epeek onargarriak izan behar dute, eta jarduera hasteko eta amaitzeko planteatutako datek aukera eman behar dute EOE programaren jarraipena egiteko. Argi eta garbi definitu behar da zer biztnalerirekin egin nahi den lan.\nAtxikipen-proposamenean jasotako helburuen garapen- eta lorpen-mailaren autoebaluazioak honako hau planteatu behar ditu:\nHelburu espezifiko neurgarriak, zuzenean edo zeharka. Planteatutako helburuak/ekintzak behar bezala ebaluatzea ahalbidetuko duten sistematika eta tresnak.\nGainera, haiek garatu eta ebaluatu ondoren, “jardunbide egokitzat” har daitezkeen ekimenak balioetsi eta aintzatesteko, baldin eta balio eta inpaktu sozial handia izan badute, arrakastagatik, eraldaketa-gaitasunagatik eta/edo elikadura osasungarriaren esparruan egindako hobekuntzagatik, eta, beraz, gizarteak erreplika ditzakeen adibide gisa ikustea merezi badute, kontuan hartuko dira beste kalitate-alderdi hauek jasotzen badituzte:\nOsasun-arloko desberdintasunei arreta berezia eskaintzea eta, nolabait ere, egoera ahulean dauden kolektiboei (gizarte-klasearen, adinaren, generoaren, bizilekuaren, etniaren, kulturaren eta abarren arabera) elikadura osasungarria lortzeko aukerak erraztea. Proiektuak kalitatezko hezkuntza-/dibulgazio-materiala sortu izana, elikadura osasungarriarekin lotua, irekia, librea eta erabilera publikokoa. Elikadura osasungarriaren alde lan egiteaz gain, ohitura, jokabide edo bizimodu osasungarria bultzatzeko ekimenen bat ere jasotzea proiektuak (adibidez, ariketa fisikoa, kontsumo-ingurune osasungarriak, etab.). Elikadura osasungarriaren alde lan egiteaz gain, elikagaien iraunkortasunarekin lotutako ekimenen bat garatzea ere planteatu izana proiektuak (adibidez, heziketa-baratzeak, ekologismoa, elikagaien xahuketa, tokiko merkatua, 0 km, etab.). Proiektu berritzailea izatea, edo originaltasunagatik azpimarragarria.\n13. Nork hartzen du parte ekimenak ebaluatzeko taldean?\nTalde-ebaluatzaileko kideak: Blas Borde Lekona (Sustapeneko tekn.,Gipuzkoako SSPA), Bittor Rodríguez (UPV/EHU). Nutrizio eta Obesitaterari buruzko ikertzailea. Farmazia Fakultatea.Carmen Oria (teknikaria, Gipuzkoako SSPA), Isabel Martín (teknikaria, Bizkaiko SSPA)\nLucía Díaz de Lezana (teknikaria, DSPA), Javier Izaga (teknikaria, Arabako SSPA)


'Passagers' - Kulturklik\nBilbao 2022(e)ko urtarrilaren 21(e)tik 2022(e)ko urtarrilaren 23(e)ra\nIgo gaitezen Kanadako Les 7 Doigts konpainia ospetsuaren irudizko trenera. «Eskuko 7 hatzak» konpainia ospetsuak, duela urte batzuk «7 hatzak» izen berria hartu zuenak, bidaiei eskainitako zirku-oda bat egin du, oreka zehatza lortuz birtuosismoaren eta hauskortasunaren artean, eta umorearen eta emozioaren artean.\nPassagers obra road-movie ikusgarri bat da: maletak edo motxilak, eta jendea bultzaka, noranzko guztietan korrika, eta elkar ikusi gabe elkarri ukondokadak emanez. Bagoiaren balantza etengabeak kulunkatuta, konpartimentuan bidaiari bakoitzaren bizitzako hainbat eszena agertuko dira, diziplina ezberdinak nahastuz. Ekitaldietan, zeinetan baino zeinetan asmamen handiagoa erabili da: ezohiko aparatuak erabili dira, hala nola errusiar markoa. Zortzi akrobatek ezin hobeto erabiltzen dituzte aparaturik ezagunenak, hala nola hula-hoopa, malabarrak, trapezioa, estera txinatarra eta oihala. Era horretan, ikuspegi berri eta original bat eskaintzen dute beren espezialitatean.\nShana Carroll diseinu koreografikoan nabarmentzen da, eta sortu dituen koadro bikainetan dantza, kantua eta akrobazia nahasten dira, hamar zirku-diziplina baino gehiagoren zerbitzura. Erabateko ikuskizuna da, paisaia natural edo industrialen proiekzioek zein Colin Gagnék bereziki konposatutako gaiek handiagotzen dutena. Beldurrak eta lilurak gidatuta, artistei jarraituko diegu, ekintza arriskutsu bezain maisutasunezkoak egiten dituzten bitartean.\nEgilea, zuzendaria, koreografoa: Shana Carroll\nLaguntzailea: Isabelle Chassé\nKoprodukzioa: TOHU (Montreal, Canada) eta ArtsEmerson (Boston, AEB)\nArtistak: Louis Joyal, Anna Kichtchenko, Maude Parent, Pablo Pramparo, Samuel Renaud, Brin Schoellkopf, William Underwood, Sabine Van Rensburg eta Marilou Verschelden\nArtista gonbidatuak: Matias Plaul, Pablo Pramparo eta Chloé Somers\nEszenografia: Ana Cappelluto\nMusika-zuzendaria: Colin Gagné\nBideo-diseinua: Johnny Ranger\nArgiztapenaren diseinua: Éric Champoux\nJantzien diseinua: Camille Thibault-Bédard\nEntrenatzailea: Francisco Cruz\nTestuak: Shana Carroll\nTestua, Einsteinen trena: Conor Wild\nMusika, letrak, soinu-diseinua eta moldaketak: Colin Gagné\nLaguntzaileak: Jean-Sébastien Leblanc, Boogát, Freyja Wild eta Jérôme Guilleaume\nIrekierako musika («Tight Wire») eta epilogokoa, Raphael Cruzen konposizio batean oinarrituak\nKonpainiaLes 7 Doigts\nData 2022(e)ko urtarrilaren 21(e)tik 2022(e)ko urtarrilaren 23(e)ra\nOrdutegiaUrtarrilak 21: 19:30. Urtarrilak 22 eta 23: 19:00\nZenbatekoa18 / 36 €


Nola eskumuturreko '' Dragoi eskalak 'gomak bakarrik ehuntzen\nbitxiak eta hainbat rezinochek txiki figurines teila needlework joera berri bat bihurtu da.\nHau da, sormen jarduera zoragarri bat da interesatzen ez bakarrik eskola-adina seme-alabak, baina helduentzat asko, batez ere neska eta emakumeen. Hau ez da harritzekoa, baina, besteak beste, originala eta distiratsua dekorazioa bat, hala nola, eskumuturrekoak, eraztunak, lepokoak, lepokoak bezala delako. Horrez gain, posible da giltza forma edozein brooch poltsak eta askoz gehiagorako osagarriak ehuntzen.\ngoma batetik Beautiful eskumuturrekoak, adibidez, baina dekorazioa handi bat izango da, eta horiek ehuntzen ez luzeegia. hala nola osagarri bat egiteko aukera izango duzu, nahi duzun bezala, kolorea, tamaina eta ehuntzen inprimakia aukeratzerakoan.\nBadira goma batetik teila teknika desberdinak. Hala ere, murgiltze dugu sormena mundura aurretik, sortu Stock behar duzun guztia behar duzu. Jaso dezakezu bakarrik, baina denbora aurrezteko, errazagoa izango prest multzo bat erosi needlework dagoen guztia, edo ordena saltzen dituen Internet bidez edozein dendan izango da.\nMultzo desberdinak dira, ez datoz tamaina eta edukietan dute.\nkit estandarra kolore ezberdinak rezinochek, makina slingshot eta, seguru osagarriaren apaingarri zifrak (begiak, aleak eta abar. P.) hainbat multzo dira.\nTeknika 'teila' Dragoi eskalak '\nIkas hobe da eskumuturrekoak batera hasteko ehuntzen. Beraz, lan egiteko eta teknikak batzuk ikasteko aukera izango duzu. Horietako bat On, eztabaidatu azpitik. Deitzen da '' herensugearen eskalak '.\nBeraz, nola eskumuturreko "dragoi eskalak" gomak da ehuntzen? Hau big aurre ez da crochet esperientzia batez ere baduzu. Edonola ere, batzuk landu ondoren automatikoki lortuko da.\nLehenik eta behin, kontuan hartu eskumuturreko gomazko banda nola ehuntzen "Dragon Scales" slingshot du, eta gutxien a makina teila baino errazagoa izango da.\n14 urdin goma;\nBaina zure gustura beste edozein kolore hartu ahal izango duzu.\nteknologiaren laguntzarekin eskumuturreko Weave "Dragon eskalatzen" slingshot on\nJarraitu. eskumuturreko "dragoi eskalak" nola ehuntzen goma batetik ulertzeko, behar estuki lanaren aurrerapena jarraipena.\nBota eskuineko zutabean slingshot goma gorria eta joan 2 aldiz.\nGorria jarri gomazko banda bi zutabe batean eta bota off lehen begizta ezazu.\nEzkerretik eskuinera zutabetik Perekin'te begizta.\nBeste goma gorria desplazamendu birritan eskuineko zutabean.\nGorria jarri gomazko banda bi zutabe batean, eta prozedura errepikatu.\nEgin hori guztia bi bider. Baina azken baja bi mezu oietako. Hemen eskumuturreko zabalera definitzen dugu. txikiago begizta bat egin dezakezu, orduan izango dute, edo, alderantziz, jada begiztak zabalera handitzeko.\nBota goma gorri bat, bi aldeetan. Bota off goiko bi oietako eskuineko zutabean from.\nBaztertu goiko oietako eskuineko zutabean ezkerrera from.\nBota goma gorri bat bi zutabe orrian. Eta aurreko prozedura errepikatu.\nBeraz, eskuineko bi rezinochki zutabea utzi. Eta orain, hurrengo kolorea gehitu dezakezu.\nOrange oietako bi zutabe jarri eta bota off bere azken bi oietako eskuineko zutabean from. Perekin'te laranja oietako eskubidea ezker aldetik.\nHurrengo laranja oietako berrezarri goiko bi begiztak ezkerreko zutabean from.\nErrepikatu Manipulazio horiek hainbat aldiz begizta gorri guztiak exekutatzen arte. Ez zegoen laranja bi zutabe batean oietako bat. beste gehitu.\nEskuinaldean, berrezarri goiko bi begiztak eta perekin'te oietako ezker aldean.\nBeraz bota off sts guztiak txandaka arte eskubidea han laranja begizta bat eta goiko oietako izango da. hurrengo color jarraitzeko.\nhoria berrezarri oietako guztiak eskuineko zutabean from. Gero bota off horiak goma guztiak eskuinaldean.\nGehitu horia beste oietako. Dopletite amaieran serie horia. Eta beste bat hartu, begizta bota eskuinetik ezkerrera (era berean, lehen bezala).\nPropletite gutxi ilarek bat, gainerako oietako beste kolore erabiliz.\nteila amaieran, lau gomazko banda bikote izan behar duzu. Horietako bakoitzean On clip gainean jarri eta bota off slingshot bat.\nHasieran 4 fitxak, horiek aurkitu eta klipak konektatu wove duzu.\nHona hemen eskumuturreko nola ehuntzen - "Dragoi eskalak" - gomak azkar eta erraz. Ikusten duzun bezala, ez dago ezer zaila da, baina lehenengo jarduera kontzentrazio jakin bat eskatzen du. Baina denborarekin, zure gaitasunak hazten da, eta mugimendu zehatzak eta mekanikoak izango da.\nmakina ehuntzen eskumuturreko\neskumuturreko bat egiteko oietako out "Dragon eskalatzen" makina, prestatu makina bi lerrotan da.\nJarri hiru oietako, euren zortzi, hiru zutabeak bikote bihurrituz.\nTira elastikoa banda 4 bi aldeetan muturreko diagonal eta erabilita polo on.\nBota off duzu gertu batetik begizta Zenbaki baten erdian. Errepikatu hau beste aldean batera.\nGehitu oietako hiru gehiago hiru zutabeak bikote orrian.\nBota off horien gainean oietako bi aldeetan.\nBerriz ere, tira oietako 4 diagonalki.\nBota off zutabean bakoitzarekin oietako bat.\nmodu berean jarraitu lortzen duzu zure nahi eskumuturreko luzera arte.\nBota off gertu dauden begiztak guztian duzu eta klipak serie bat jarri begiztak guztietan. Kendu teila zutabe eta link eskumuturreko klipak amaitzen da.\nHona hemen eskumuturreko nola ehuntzen - "Dragoi eskalak" - oietako Grinder bat erabiliz. Saiatu slingshot eta makina zein metodo egokitzen den zehazteko on eskumuturreko bat egiteko. Askok nahiago slingshot, baina makina saiatu, iritziz aldatu. Guztiak banaka.\nBaina bada zifra batzuk bakarrik ikus daiteke makinan egin dira. Hala ere, horrek ez du eskumuturreko aplikatuko.\nehuntzen honi esker, gomazko banda egina eskumuturrekoak eder, eta horrek erabat egokitzen dira zure gustu sortu nahi duzun.\nMittens kizkurtuz- hasiberri maisu orratzak\nNola mozorro ijito bat egiteko?\nGabonetako zuhaitz haien eskuekin napkins batetik\nAuto batzarrak blokeatzea arropa zintzilik dagoen, eskumuturreko, arrantza line spool kalera\nAfaria ideia: multivarka ere patatekin hankak\nLagin aplikazioa edukia gabe aztertuko dugu. Nola testua egiteko\nKooperatiba ekoizpen - hau da, ... Legea produkzio kooperatibak orrian. Lege entitate - kooperatiba bat\nSomersault aurrera egiteko teknika. Nola egin aurrera jarraitzeko\nPower saw "Forester": berrikuspen, zehaztapenak eta ereduak\nWho Contra Slarka? Heroiak eta elementuak\nBelar argaltzeko aukeratzea eta gorputza detox\nSeoul National University: deskribapena, espezialitatea ordainagiriak eta berrikuspen-paperak\nM. I. Platov Ataman: biografia, Cossacks Ataman Platova Matveya Ivanovicha ondorengoak


Trakestasunari aitortza | Kultura | Berria\nHiru artistek osatu dute Hire maitale traketsa. IGARTZA MONUMENTU MULTZOA Tamaina handiagoan ikusi\n'Hire maitale traketsa'\nArtistak: Izaskun Araluzea Itza, Andere Etxegarai Zubiaur eta Mikel Ruiz Pejenaute. Non: Igartzako monumentu multzoa (Beasain, Gipuzkoa). Noiz arte: Maiatzaren 20ra arte.\nMaitasunaren gaia aitzakiatzat hamaika aldiz hartu izan da sorkuntza prozesuetarako; batik bat literaturan, baina ez literaturan bakarrik. Hire maitale traketsa erakusketa, Beasaingo Igartza monumentu multzoan bisitatu daitekeena, horietako beste bat izan daitekeela irudi daiteke izenburuan begirada finkatu ostean. Hala ere, amodiozko istorio tragiko erromantikorik ez da bertan ikusgai inondik inora; ziur asko, istorio mota horiez gogaiturik gaudelako, edo are gehiago, horrelako maitasun eredurik ere inondik inora behar ez dugulako.\nHirukoa da erakustaretoan agertzen dena. Maitasuna ote? Eredu berriren bat agian? Hiru egile dira protagonista, batak besteekiko, eta hirurak hiruren artean, harmonian, orekan eta errespetuz aurkezten direnak. Ez litzateke eredu txarra honakoa. Andere Etxegarai, Izaskun Araluzea eta Mikel R. Pejenaute dira hirukotea osatzen duten hiru elementuak, hiru subjektuak, hiru artistak, hiru pertsonak. Eta hiru egile hauen lanak dira, bata bestearekiko elkarrizketan; baina, elkarrizketan baino are gehiago esango nuke, erakarpen tentsioen baitako espazioetan aurkeztu nahi izan dizkigula Okelak, Eremuak egitasmoak sustatutako programaren baitako azken proiektu honetan.\nHain zuzen ere, programa honen inguruan sortzen diren erakusketa hauek badute xarma berezi bat: artista gazteak egiten ari diren azken ekoizpenak ikusteko aukera bikaina eskaintzeaz harago —zeina biziki interesgarria den ere—, artearen nukleo edo epizentroetatik atera, alegia Bilbo, Donostia edo Gasteiz uztera behartu, eta Euskal Autonomia Erkidegoko beste herri txikietara lekualdatzea bultzatzen dute. Artea kubo zurietatik urrundu, erakustoki berriak proposatu, eta haietan barnerarazten du publikoa, bisitaren esperientzia bera erabat eraldatuz. Izan ere, bisitatzen den lekuarekiko egon daitezkeen harreman pertsonalak ere erabat ezberdinak baitira kubo zuri batekin izan daitezkeenekin alderatuta. Hauek ere maitasun istorioak izan zitezkeen. Beste eredu bat.\nOraingoan hautatutako lekua, zehazki, burdinola historiko bat izan da, harrizko pareta sendo eta zaharrek babesten dituztelarik barneko obrak, konparazioz, hauskorrak diruditenak, iragankorrak. Garai bateko mailu hots eta su txinpartak agortu diren honetan, gelak hotz sumatzen dira barnealdean, ilun. Baina hoztasun edo freskotasun horren baitan, artelanek protagonismo osoa hartzen dute lekuarekin ia ezinezkoa zirudien sinbiosi batean, eta lekuarekiko berarekiko ere esperientzia berria sorrarazten diote bisitariari.\nEsperientzia horiek Pejenauteren lanetan dute hasiera. Han ematen da lehenengo topaketa hori; ikusiko duzuna gustatuko zaizun ala ez jakin aurretik, urduritasunak ere egon daitezkeen une horretan gertatzen da. Koloreak, materialak, geruzaz geruza aztertzeko aukera ematen duten eskultura bolumetrikoak dira bereak. Istorioen estratigrafiak izan daitezke; maila bakoitzak bere kontakizun propioa du, eta kontakizunez kontakizun hartu dute beren forma, eta hartzen dugu, era berean, guk ere geure forma. Babesten duten istorioak izan daitezke, zorizkoak. Zerbait jazo al da? Burdinola zaharreko beste gela batera garamatzate eskultura hauek. Beste artisten lanak ikusgai, Etxegarai eta Araluzearenak, Pejenauterenekin batera. Hirurak elkartuak, erakarriak. Lan bateko geruza batek beste lanaren geruzara garamatza: hemengo oihalak, hango urre koloreko plastikora. Non dago trakestasuna?\nTituluak nahitaez Bernardo Atxagaren poemara eramaten gaitu, Laboaren ahotsez entzutera ohitu ginen horretara. Eta hor ere elkarketak zeuden, erakarpenak, hizkuntza ezberdinenak, hitz mailaketenak. Agian hori da maitasuna, agian hori da maitale izatea, eta horrek ez du deus ere traketsik, ez hitzetan, ez arte lanetan ere. Edo agian, oker nenbilen, eta hori da traketsa izatea. Hala bada, trakestasunaren onarpena egitea besterik ez zaigu gelditzen, erakargarria eta benetakoa delako, freskoa, erakusketan ikus daitezkeen lanak bezala, non geruzek, materialek eta bolumenek batetik bestera etengabean mugiarazten duten ikuslearen begirada, ikuslearen animoa eta pentsamendua, arintasunez.


Egitekoak: Kultura Ondarearen Zuzendaritza - Kultura ondarea - Euskadi.eus\nTitularra : Mikel Xabier Aizpuru Murua\nAgintaldia: 2017/10/02 - 2020/11/28\nEuskadiko Dokumentu Ondarearen Zentroa, Irargi, eta Araba, Bizkaia eta Gipuzkoa probintzietako artxibo historikoak.\nEuskal Kultura Ondareari buruzko 7/1990 Legearen 5. artikuluan aurreikusitako egitekoak garatzea.\nKalifikazioen, inbentarioen eta balizko zona arkeologikoen espedienteak proposatu eta izapidetzea, baita euskal kultura ondaretik desafektatzeko espedienteak ere.\nEuskal Autonomia Erkidegoan gordeta egon eta euskal kultura-ondarea osatzen duten elementuak eta artelanak esportatzeko eta mugimenduak ikuskatzeko Eusko Jaurlaritzari dagozkion administrazio-jardunak egitea.\nEusko Jaurlaritzak kultura-ondasun kalifikatuak eta inbentariatutakoak lehentasunez erosteko eta atzera eskuratzeko espedienteak izapidetzea bai beretzat bai bestelako erakunde publikoentzat edo irabazi-asmorik gabeko kultura-erakundeentzat.\nEuskadiko Museoei buruzko abenduaren 1eko 7/2006 Legeak 3. artikuluan aurreikusitako egitekoak garatzea.\nEuskal Kultur Ondareari buruzko uztailaren 3ko 7/1990 Legearen bidez sortu zen Euskadiko Artxiboen Sistema Nazionala dela-eta, Artxibo Zerbitzuetako Araudia eta Euskal Autonomia Erkidegoko Dokumentazio Ondarea erregulatzeko arauak onartu zituen azaroaren 21eko 232/2000 Dekretuak ezartzen dizkion egitekoak gauzatzea.\nEuskal Autonomia Erkidegoko dokumentu-ondarearen eta artxiboen balioari buruzko kontzientzia sozial eta kolektiboa bultzatzeko neurriak aztertu eta proposatzea eta gai horretako prestakuntza eta hezkuntza sustatzeko behar diren erakundeekin lan egitea.\nAraba, Bizkaia eta Gipuzkoa probintzietako artxibo historikoak kudeatzea, Estatuaren Administrazioarekin sinatutako hitzarmenek xedatzen dutenarekin bat.\nEuskal Kultura Ondareari buruzko uztailaren 3ko 7/1990 Legearen bidez sortutako Euskadiko Liburutegien Sistemari dagozkion planifikazio-, funtzionamendu- eta koordinazio-egitekoak garatu eta gauzatzea.\nEuskal Autonomia Erkidegoan eta euskararen hizkuntza-esparruan argitaratu edo egindako lan guztiak eta euskararekin edo euskal kulturarekin erlazionatutakoak bildu, kontserbatu eta zabaltzea.\nEuskal bibliografia eta ondare bibliografikoaren katalogo kolektiboa egin, kudeatu eta zabaltzea.\nOndare bibliografikoaren eta liburutegien arloko beharrizanak aztertzea, eta arauzko neurriak proposatzea.\nLiburutegi-politika eta ondare bibliografikoa diseinatu eta kudeatzea; horretarako behar diren proiektuak sustatu eta eta zuzentzea.\nSistema osatzen duten liburutegietako funtsen erreferentzia bibliografikoak biltzen dituen katalogo kolektiboa diseinatu eta kudeatzea, eta hartarako irispidea ziurtatzea.\nSistema osatzen duten erabilera publikoko liburutegietarako jardun-eredu izango diren irizpide teknikoak eta jarraibideak ezartzea.\nIndarreko legeriak ematen dizkion ikuskapen-egitekoak gauzatzea eta Euskadiko Liburutegien urriaren 26ko 11/2007 Legearen esparruan Eusko Jaurlaritzari dagozkion zehapen-espedienteak izapidetzea.\nErakunde edo erakunde-elkarte hauei baimena ematea eta errebokatzea: beren kontura edo inoren kontura ustiatze-eskubideak edo ondarearen arloko beste batzuk kudeatu nahi dituztenak, betiere jabetza intelektualaren eskubideen autore batzuen edo beste titular batzuen kontura eta interesen alde.\nKudeaketa-erakunde horien estatutuak eta horien aldaketak onartzea.\nKudeaketa-erakunde guztiek indarreko araudian ezarrita dauden baldintzak eta betebeharrak betetzen dituztela zaintzea.\nKudeaketa-erakundeen jardunaren kontrola eta, hala badagokio, ordezkaritza edo kudeaketa egiten duten erakundeena.\nDokumentazioa Balioesteko eta Aukeratzeko Batzordea, azaroaren 21eko 232/2000 Dekretuak arautua.\nMuseoen Aholku Batzordea, martxoaren 18ko 54/2008 Dekretuak arautua.\nLiburutegien Aholku Batzordea, abenduaren 30eko 232/2008 Dekretuak arautua.


MANIFESTAZIOA, 2020ko otsailaren 28a, Zipiriñe eta Sopela kalera! | zipizutik.org\n8 urte baino gehiago daramatzagu aldarrikapen argi baten atzean; hezkuntza gune egoki bat eraikitzea Sopelan, gure haurrek kalitatezko heziketa bat edukitzeko. 8 urte politiko eta administrazioekin biltzen, 8 urte konpromiso eta hitz goxoak entzuten. 8 urte keinu sinbolikoak (asko hutsik) ikusten. 8 urte alderdien programa elektoralak eta konponbide hitzak entzuten. Azken finean, 8 urte galduak, lorpenik gabe. Eta hainbeste urte eta esfortzu eta gero errealitate hau onartzea mingarria izan da, batez ere 8 urte eta gero beste muga bar pasarazi delako, umeak ez direla jantokian sartzen.\nDanok dakizuenez, 8 urte hauek pasatzen ziren bitartean egoera larritzen joan da; ikasle batzuk jantokitik kanpo gelditzeaz gain, aurretik liburutegiaren eta psikomotrizitate gelaren desagerpena; bi barrakiren erikuntza; irakasleak lan egin eta bildu ahal daitezen gune aprposen eza; gure umeen irteeran eta sarreran ematen diren kolapsoak; euria den egunetan ematen diren kolapsoak; euria den egunetan ematen diren pilaketak, etabar.\nDiagnostikoa ezaguna ere bai, Sopelako biztanleria handitzen doa, eta ondorioz baita Eskolako matrikulen kopurua ere. Aldiz, Zipiriñe ez da handitu, ez du hazkuntza hori onartze.\nHala eta guztiz ere, Zipiriñe ez dago Eusko Jaurlaritzaren Hezkuntzako Plan Estrategikoan aipatuta. Beste era batean esanda, ez gaude ez haien garapen-planetan ezta haien kezketan. Datorren Martxoaren 3an, Eskolako-Kontsiluaren ordezkaritza eta Euskal Autonomiko Erkidegoko arduradunaren arteko bilera bar izango da. Eta gure mezua argi aurkeztuko dugu, denbora agortu da. Ez ditugu promesa eta aitzakirik gehiago onartuko. Gure aldarrikapenak aurrera eramango ditugu, nahi ala nahiez.\nHorregaitik jakinarazi nahi dizuegu aurrera eramang ditugula protesta egiteko deialdi batzuk, hauek, eta datorren hilabeteetan izango direnak, mobilizazio plan batean adostutakoak direla.\nDatorren 27an, Osteguna, familien ordezkaritza joria Udalaren plenora joango da eta helburua, Gobernua batzordeari, gure erantzunik gabeko galderak, haien erantzunkizun exklusiboak direnez, helaraztea.\nDatorren 28, Ostirala, 16:45etatik 17:30tara, Eskolatik Udaletzera familia guztiak martxan!, txilibituak, lapikoak, eta nahi dituzuen tresnekin.\nAmpatik herriko eskola publiko eta kalitazteko baten alde mobilizatuko diren familia asko horrei gehitzea eskatzen dizuegu. Eskola publiko berri bat herriko umeentzat lortzeko borrokaren alde behar zaituztegu.\nThis entry was posted in Ekintza eta mobilizazioak, zipizutik komunikabideetan. Bookmark the permalink.


"Azkura eragiten dien gauzak egitea dagokie gizonei: zaindu, garbitu... espazio pribatuan posizionatu"\nGizartea > Generoa > Maskulinitatea\nIñigo Etxezarreta. Luma arma politiko\nGizarte Hezkuntzan graduatua, azken bi urteotan Eihera kooperatiban ari da hezkidetza eta maskulinitateen lanketan, eraldaketa feminista eta LGTBI+ prozesuak diseinatzen, eta era guztietako formakuntza saioak dinamizatzen, jo eta ke.\nIñigo Etxezarreta Toca. Donostia, 1995\nGros auzokoa da Iñigo. Ama Grosekoa du jaiotzez, bere birraiton-amonek han erosi zutelako etxea, auzoa oraindik hiri-ingurua zenean eta puten eta jonkien auzoa esaten zitzaionean. Gurasoek hala erabakita Zurriola ikastolan hasi zen ikasten, eta Kortxoenean segi. Handik hainbat militantzia esparrutan aritu izan da, izan Ernai-n, E28ko koordinadoran, zein Donostiako Transmarikabollo asanbladan. Eiherako lokalean egin dugu hitzordua. Grabagailua mahai gainean jarri, eta nire buruak su hartu du.\nHas gaitezen haurtzarotik…\nGros auzoa, 90eko hamarkada, Zurriola ikastola.\nZurriola ikastolan ikasi nuen, 18 urte bete arte. Txikitako nire oroitzapenak nahiko onak dira. Topikoak hautsiz, nire lagunak neskak ziren, noski. Ez dakit intuizioz izan ote zen edo, baina azkar ulertu nuen posizio horretan gelditzen banintzen jaso egingo nuela, eta ikusi nuen bizirauteko, nire lekuak mutil kuadrilla bat izan behar zuela. Beraz, nire kuadrilla biologikoa gizon heteroz osatua dago. Nerabezaroko garaiak nahiko ondo pasa nituen. Eskola garaia ez zen horren gogorra izan, esan dezagun, hetero kuadrilla batean marika izateko. Beharbada ongi babesten nuen nire burua. Ez nintzen isiltzen zenetakoa. Gogoratzen dudana da, “jo, aspertzen naiz” luze bat. Ultraprozesatuak jan, futbolean jolastu, neskak komentatu... Hura ez zegoen niretzat eginda.\nEta bat-batean, Kortxoenea Gaztetxea.\nInguruan neukan jendearengatik sartu nintzen Kortxoenean. 16-17 urte neuzkan. Gaztetxea okupatu berri zen, eta ikastolaren ondoan zegoen. Hasiera hartan ikastolako gu baino helduagoek gonbidatu gintuzten asanblada batera. Eta han agertu ginen, non geunden ere ia ez genekiela. Ez nuen ulertzen hori zer zen, baina ulertu nuen hango jendea interesgarria zela niretzat. Eta gazte asanblada haren aitzakian sartu eta hantxe ibili nintzen hiru-lau urtez, bota zuten arte.\nEta ustekabean, Zukgu prozesua hasi zen, eta ni berriz ere hantxe, hura zer zen arrastorik izan gabe. Hilabetetan zehar bi mila gazte pasatxo bildu ziren Ernai gazte antolakundearen sorrerarekin bukatuko zen prozesu horretan. Formakuntza garai izugarria izan zen. Eta hor, beste intuizio bat izan nuen. Orain esaten dut ni militatzen hasi nintzela banekielako marika nintzela. Zeren une hartan suma nezakeen militantzia inguruko jendearen jarrera batzuk, edo jende horren bizitza filosofiak, ni erosoago bizitzea ahalbidetzen zidala, nire identitate horretan. Honi hitzak jartzen orain ikasi dut. Momentuan ez nuen hala formulatuko. Nekiena zen hura ez zela adoleszentzia hetero horren usain berekoa. Noski, bazen heteroa, baina espazio bizigarriago bat zen niretzat.\nEta noiz sartzen da feminismoa lekua hartzen horretan guztian?\nErnai sortu zenean, lehenengo urrats feminista deitu zena diseinatu zen. Hori sekulakoa izan zen. Prozesu hura berebiziko kariñoz oroitzen dut, eta seguru neska askok ere baietz. Hura izan zen nire lehenengo harremana feminismoarekin. Hor hasi nintzen ulertzen marika izatea politikoa zela. Espazio bizigarriago bat are bizigarriago egitera zetorren prozesu hura. Ernai sortu eta zortzi urtera edo etorri izan balitz, beharbada ez nuen iraungo. Jende askori pasa zaio hori. Baina sortu eta berehala izan zen. Jende batek ukabilaz mahaia jo zuelako.\nHaiei esker asko aldatu ziren militantzia espazioak. Kokapen teoriko oso potentea izateaz gain, neurriak hartu ziren konkretuki botere harremanak kudeatzeko –beto feminista baten diseinua egon zen, esaterako–. Espazio misto asko bizigarriagoak dira prozesu horri esker.\nUrrats feministak kolokan jarri zituen pribilegio asko, eta faktikoki gauzak aldatzen ari zirenean, Ernairekin eten zuten batzuek. Ez da kasualitatea. Gizon batzuek (edo horiek) gotorleku politiko berri bat topatu dute haien maskulinitateari eusteko, sozialismoaren izenean, berriz ere.\nHasiera hartan, hala ere, gizon heteroen boterearen eta emakume militanteen arteko botere harremana orekatzekoa izan zen ahalegina, gehienbat... Nola bizi izan zenuen prozesu hura gizon marika gisa?\nInkontzienteki. Lehenik hasi nintzen ulertzen feminismoa zer zen, eta nola zeharkatzen duen dena sexu-genero sistemak. Hor, tartean Mexikora joan nintzen Erasmus beka batekin, eta itzuli nintzenean eztanda-garai bat bizi izan nuen. Momentu hartan ez neukan definituta ni zer nintzen. Beharra neukan adierazteko ez nintzela besteak bezalako gizona, eta nola ez, ez nintzela heteroa. Espektro anbiguo batean kokatzen nintzela. Estetikoki, makillajea erabiltzen nuen, arropa femeninoa... Urtebete inguru iraun zidan boladak. Horrela janzteari utzi nion gerora, alde batetik, lasaiago gelditu nintzelako behin nire inguruari nire kokapena adierazita, eta bestetik –tristea da horrela esatea, baina– beldurragatik ere bai. Ez dut tramatik bizi –jendearen bizipenak oso antzekoak edo okerragoak izango direlako–, baina kalera ateratzea alde batetik indarretik bizi nuen, “hau naiz ni, eta hemen naukazue”, baina aldi berean alferkeria eta antsietatea sorrarazten zidan.\nAldi berean, Mexikotik itzuli nintzenean mutilen saio batzuk prestatzen hasi ginen, eta bide horretan gertatu zen nigan marika izatearen politizazioa. Ez zen izan gauza teoriko bat, sexu-genero sistemarena esplikatu, ulertu eta kito. Kokatzen joan nintzen pausoz pauso, eta unean-unean definitzen joan zen nire espazioa.\nErreferente marikarik bazenuen?\nEgia esan, nahiko bakartia izan da bidea. Orduan ere izango ziren erreferenteak, noski! Batzuk beranduago ezagutu ditudanak LGTBI+ mugimenduan, baina garai hartan nik ez neukan inor bistan. Jende askok ireki du bidea ni nagoen lekuan egon nadin, baina erreferente zuzenik ez nuen izan garai hartan. Nire marikatasuna politizatu ahal izan nuen nirekin militatzen zuten neska feministei esker. Haiek izan dira nire erreferenteak.\nOrain gazte eta gaztetxoekin egiten duzu lan… Betiko galdera: “Nola datoz gaur egungo gazteak?”.\nHeldu boteretik erantzungo dizut ezinbestean, baina zer nahi duzu esatea… Hobeto datoz. Esan beharra dago. Horrek ez du esan nahi biolentziarik ez dagoela, noski, eskoletan bertan, esaterako. Baina, jende batek eta mugimendu feministak egindako lanak hobetu ditu inguru asko. Nik oraintxe 25 urte ditut, eta guk horrelako saioak egiten genituenean, ez orain dela 30 urte, orain dela zortzi, maila oso ezberdina zen. Gaur egun eztabaidaren edukia guztiz aldatu da. Egia da diskurtsoa barneratuago dutela praktikak baino, lanketak ere handiagoak izan direlako maila horretan, eta diskurtso bat barneratzea errazagoa delako norbere eguneroko praktikak aldatzea baino, noski. Esaten dutena eta egiten dutena ez datoz bat. Baina helduon kasuan ere ez, ez dago esan beharrik. Praktikak ere aldatu dira gurekiko alderatuz, mutil batzuenak, eta batez ere neska askorenak. Ez beraien praktika okerra zelako lehen, baizik haien zenbait praktika gutxiago zigortzen direlako orain. Ahalduntzeko baliabide edo euskarri batzuk eskurago dituzte. Diskurtsoak berak ere, beraz, jende baten praktikan arnasguneak sortu ditu. Eta bada zerbait.\nGazteekiko diskurtsoei dagokienez, badirudi batzuetan ahazten zaigula haiengandik guregana bezainbesteko distantzia dagoela guregandik haiengana…\nHalaxe da. Ez ditugula ulertzen esaten dugu, baina askotan ez ditugu ulertu nahi. Baina, haiekin lanketa bat egin nahi badugu, ariketa egin beharra daukagu. Batez ere sare sozialak aipatzen dira. Gaur egun birtualki bizi direla gazteak, eta... Sare sozialek kodigoak aldatzea ekarri dute, baina, belaunaldi guztietan gertatzen da kode aldaketa, eta hau ez da berria. Eta ulertzeak ariketa bat eskatzen du ez soilik gazteak direlako eta gu ez –edo ez hainbeste–. Beste edozein botere harremanetan bezalaxe, zuk pribilegiodunaren posiziotik bide bat egin behar duzu parekoa ulertzeko. Gazteak ulertzeak eskatzen du helduen pribilegio batzuk zalantzan jarri behar izatea. Eta hori erabaki bat da.\nSare sozialak asko kritikatzen ditugu gazteez ari garenean. Dena dela Tik Tok, dena dela Instagram…\nNi interneten super alde nago. Ulertu dezaket sare sozialekiko zenbait beldur nondik etorri daitezkeen. Nola ez, sare sozialak, testuinguru kapitalista heteropatriarkal batean sortzen diren heinean, eduki heteropatriarkal eta kapitalista garraiatuko dute. Baina gure arropa ere hala da. Eta jaten duguna ere bai. Biolentzia matxistarako bide berriak ere badira sare sozialak –zakil-argazkien fenomenoa ikusi besterik ez dago–. Baina sare sozialak kritikatzen ditugunean, pribilegio batetik kritikatzen ditugu maiz. Eta zehazki, pribilegio hetero batetik. Sare sozialek ekarri die gazte askori haiei egokitu zaien eskola eta familia egituratik kanpo eztabaida batzuk eduki ahal izatea, konpartitu ahal izatea beraien zalantzak, edo beraien gustu edo identitate antzekoagoak dituztenekin harremana izatea, erreferenteak aurkitzea, bizipenak konpartitzea; ikustea ez zaudela bakarrik. Eta noski, esatea sare sozialak txarrak direla, ba ez dakit ba… Mutil zuri hetero bat baldin bazara, erreferenteak dituzu ezker-eskuin, goi eta behe. Baina heteroarautik kanpo bazaude, ea non aurkitzen dituzun erreferenteak. Jende askorentzat arnasgune izugarria izan dira sare sozialak, eta hori oso gutxi aipatzen da. Uste dut sare sozialek potentzial politiko handia dutela, eta ez diogula nahikoa zuku ateratzen horri.\nGazteekin zein helduekin lan egiten duzuenean, mutil eta neska gisa sozializatuak izan direnekin lanketa berezitua egiten duzue.\nBai. Bereizten ditugu, batetik mutilek lanketa berezitua behar dutelako, baina lehen lehenik, neskek espazio bat izan dezaten, denbora guztian espazio mixtoetan ez egoteko, gelako mutilekin haien esperientzia intimoak konpartitzen, eta bide batez, haiek jasaten ez egoteko. Ni mutilekin aritzen naiz, noski. Eta gure abiapuntua aski zehatza da: mutilak ez dira patriarkatuaren biktimak. Mutilekin emozioak lantzea izango da noizbait lehentasuna, baina, orain, lehentasun larriagoak daude. Orain momentua da gizonek ulertzeko behingoz maskulinitateak botere bat dakarrela, eta, beraz, mutilekin egiten ditugun ariketak dira ulertzeko zein posizio duten haiek patriarkatuan. Ez feminismoan. Patriarkatuan. Ulertu eta gero patriarkatuaren engranajean zein den maskulinitateak duen posizioa, eta maskulinitateak berak biolentzia duela bere baitan, landuko dugu ea mutilek zer posizio eduki dezaketen feminismoan… edo ez.\nMaskulinitateak biolentzia bere baitan duela diozu. Edozein maskulinitatek?\nMaskulinitate hegemoniko eta berrien kontu horrekin, ulertu behar dugu maskulinitatea, edozein izanik ere, ez dela alternatiba bat. Maskulinitate ez hegemonikoak izan daitezke momentu batzuetan tresna bat, heteroarautik askatzen hasteko bide bat... Trantsizio fase bat. Baina, ezin dugu pentsatu maskulinitate berriak alternatiba direnik, maskulinitateak, edozein dela ere, biolentzia suposatzen duelako beti. Noski, maskulinitate ez hegemoniko horietan, biolentzia batzuk kudeatu dira. Ez dute bortxatzen. Ulertzen dute batzuetan isildu behar direla, batzuetan haien kabuz. Hori beharrezkoa da, eta zentzu horretan, hegemoniatik ahal bezainbeste aldentzea ondo dago. Baina maskulinitate alternatibo horietan ere, zu gizon bezala sozializatzen bazara, ez duzu bortxatuko, parranda batean ez zara gehien ligatzen duena izango, ezta babosoa ere, baina seguraski zaintza lanak ez dituzu zuk egingo, seguraski espazio publikoetan beldur bat eragingo duzu zuk nahi ez izanda ere, gizarteak irakurriko zaitu botere gehiagoko pertsona moduan, bileretan arreta gehiagoz entzungo zaituzte, familian posizio jakin bat izango duzu, zure estetikak ez du sistema binarioa hautsiko...\nNahiz eta ez normatiboa izan, gizon bezala sozializatzen garen heinean –honek niretzako ere balio du, noski–, botere bat daukagu, eta horrek, bere baitan, biolentzia dakar. Pasiboki baldin bada ere. Horregatik diot, berez, ez dela alternatiba bat. Maskulinitate berriak aurkezten dira soluzio gisa, eta ez dira soluzioa. Trantsizioa dira. Marika bezala ere, gizon sozializatzen gara eta gaituzte espazio eta testuinguru askotan, eta horrek ere boterea ematen digu. Hemen ez dago inor biolentzia gorpuztetik salbu.\nZein da gizonen lekua, beraz, feminismoan? Aliatuak izan daitezke? Gizon feministak? Non kokatu behar dute?\nEz dago erraza. Martxoak 8ko manifan atzean egon behar dutela esaten bazaie, ahal bezain atzean jarriko dira feminista puntuak irabazteko asmoz. Oso zaila da tranparik ez egitea. Nik uste dut hasi behar dugula gizonei eskatzen benetan izorratzen dituen eta azkura eragiten dien gauzak egiten hastea. Aliatuak? Gizon feministak? Mutilek oraintxe bertan ez dute zertan identitate posizio bat aurkitu feminismoaren baitan. Egin behar luketena da erabaki batzuk hartu haien bizitzen inguruan, eta ez espazio publikoan, baizik eta pribatuan. Hasi zaintzen. Hasi garbitzen. Hasi zure amonari deitzen. Zure lagunak zaintzen. Besteek zure bizitza erosoagoa izan dadin egiten dituzten lanak egiten. Hasi ez ulertzen emakume guztiak larru-jotze potentzial bezala, hasi ulertzen zu ere subjektu penetrable bat zarela –eta ez naiz ari soilik sarketa unean zure uzkia pixka bat ukitzeaz; hori ere errentagarri izan daiteke–. Kontua da horretarako ez daudela prest. Espazio publikoan bai. Ikusi besterik ez dago martxoak 8an zaintza guneetan zenbat gizonek eman zuten izena. Non daude horiek astean zehar? Posizionatu daitezela esparru pribatuan. Uste dut hori dela feminismoan egoteko haien lekua. Gutxien inporta duena kanpora begira gizon feministak diren, aliatuak diren edo zer kristo diren. Oraintxe bertan debatea ez da haiek zein leku duten feminismoan.\nKanal hauetan artxibatua: Maskulinitatea | Feminismoa | Donostia | Heteroaraua kolokan\nMaskulinitatea kanaletik interesatuko zaizu...


Fundatzailea: Estatu Batuetako historiaren alde iluna — Zinema Uneak\nFundatzailea: Estatu Batuetako historiaren alde iluna\nFundatzailea filmari buruzko kritika\nEpaia: Askotan ez gara konturatzen baina zinema historikoa bi genero ezberdinetan banatzen da. Batetik, Munduko historia kontatzen duena. Bestetik Hollywoodek duela urte asko martxan jarri zuen beste bat: Estatu Batuetako historian sakontzen duena, Amerikar ametsa kontatzen duena. Zergatik egiten dut banaketa hau? Ba, Fundatzailea bezalako lan bat ezingo zelako beste inon egin, Hollywooden bakarrik lortu baitaiteke lapurreta bat harrotasun istorio batean bilakatzea.\nGuk ezagutzen dugun McDonalds ez da jatorrian sortu zena, eta askotan fundatzaile giza ezagutzen Ray Krock ez da benetako sortzailea. Berak Kaliforniako McDonalds anaien ideia hartu eta zabaldu zuen, ezagutzen dugun inperio sortu zuen bai. Baina hori lortzeko nolabait McDonalds anaiei iruzur egin zien, ideia nolabait "lapurtu" zuen.\nBaina Hollywoodek aurkezten digun film hau historia gertatu bezala kontatzen badu ere, gozatzea lortzen du. Lapurreta istorio bat harrotasunez kontatzen da, "heroiak" egindako azpijoko guztiak normaltasunez aurkeztuz. Nola lortzen dute halako egoera bat film nabarmen batean bihurtzea? Urte askoz hobetu duten formatu eta estilo gozagarria erabiliz, eta ezagutzen dituzten euren mugak txikiagotuz. Horregatik, aztoratu ahal gaituena da gustura ikusten den ekoizpen bat dela.\nAzpimarragarria Michael Keatonen lana. Bera da filma. Bera da protagonista bakarra, Bere inguruan hainbat pertsonaia mugitzen badira ere (emakumea, McDonald anaiak,...), inork ez du bere nagusitasuna berdintzen. Betidanik (adibidez, Beetlejuicen) duen iruzurti keinu zoragarri erabiliz Ray Kroc perfektu bat egitea lortzen du. Bere lanagatik bakarrik filma ikustea merezi du. Honetaz aparte, ezer gutxi gehiago. Istorio sinple bat baina gure kuriositatea piztuko duena. Amerikar ametsaren alde ilunaren adibide onenetariko bat. Istorioa ezagutzen ez baduzue, ez informatu aurretik; horrela kontatzen digutena interes gehiagorekin jarraituko duzue eta.\nOnena: Michael Keaton. Bera da filmaren bihotza. Azken urteetan lan zoragarri asko egin ditu eta oraingoan ere bikain dago.\nTxarrena: Oso ezaguna eta erabilia den formatu eta estilo bat erabiliz, filmak alde iluna erakusten du baina ez da bustitzen; azalean gelditzen da soilik. Kritika eta hausnarketa sakonago bat faltan botatzen dira.\nZuzendaria: John Lee Hancock\nGidoilaria: Robert D. Siegel\nAntzezleak: Michael Keaton, Nick Offerman, John Carroll Lynch, Linda Cardellini, B.J. Novak, Laura Dern\nEstreinaldi data: 2017-03-10T00:00:00


Inoiz baino familia gehiago behar dira Saharako haurrak etxean hartzeko - Aramaio - Goiena.eus\nInoiz baino familia gehiago behar dira Saharako haurrak etxean hartzeko\nArantzazu Ezkibel Galdos 2016-01-28 15:00\nSahara eutsi elkarteak Oporrak bakean 2016 programa martxan jarri du. Helburua da uztaila eta abuztuan 10 eta 12 urte bitarteko haurrak errefuxiatu kanpamentuetatik ateratzea. Aurten, gainera, urrian izan zituzten uholdeen ondorioz inoiz baino familia gehiago behar dira haurrak hartzeko.\nProgramaren helburua da bi hilabete horietan desertuan izaten dituzten tenperatura altuetatik babestea haurrak; gainera, azterketa medikua egiten zaie eta modu horretan oinarrizko arazoak konpontzen zaizkie.\nElkarbizitza hori bi aldeentzat da aberasgarri: batetik, haurrek saharar errefuxiatu kanpamentuetatik oso ezberdinak diren gauzak ikasten dituztelako; eta, hemengoentzat herri xume horrek dituen baloreak, kultura eta egoera ezagutzeko aukera izaten dutelako.\n"Zure elkartasuna behar da"\nSahara eutsi elkarteak dio programa hau aurrera eramateko behar den bakarra "elkartasuna" dela. Horregatik, herritarrak animatu nahi dituzte programan parte hartzera.\nUrrian izan zituzten uholdeak\nUrrian izan zituzten uholdeen eraginez, aurten, inoiz baino familia gehiago behar dira, milaka haurrek handik ateratzeko beharra dutelako. Interesatuek idatzi saharaeutsi_elkartea@hotmail.com helbidera edo deitu 679 828 784 eta 647 318 565 telefono zenbakietara.\nArabako elkartea da\nSahara eutsi elkartea orain dela zazpi urte sortu zuten, eta Arabako harrera familiekin egiten du lan. Elkarte horren bitartez, iaz, haur saharar bat egon zen Aramaion.


Etika jarduera bakoitzean | Hermanas Hospitalarias\nEtika jarduera bakoitzean\n> Nor Gara > Balioak > Etika jarduera bakoitzean\n[wpo_block_heading title=”Etika jarduera bakoitzean” heading_style=”v6″ el_class=”encabezado-primario linea-izq”]\nAbegikortasuna, berez, funtsezko esperientzia etikoa da eta gure misioa barne hartzen du, ekintza guztien berezko dimentsio etikoa indartzen duena hartutako pertsonarekin. Are gehiago, gure jardueretan etikarik ez badago abegikortasunaren kontra doa; gure abegikortasunaren galera morala da.\nHori dela eta, etikak gure esku-hartzearen munduan zalantza berriak sortzen dituela jakinda, gure balioen artean barne hartzen dugu.\nIzan ere, etika jarduera guztien dimentsiotzat hartzen dugu; helburuetan eta edozein baliabidetan bermatzen dugu.\nEsparru eta erabaki guztietan etikoak izatea eskatzen diogu geure buruari; osasun-laguntzan, hezkuntza-ekintzan eta gizarte-arretan; antolaketan eta edozein kudeaketan; lanean eta ekonomian; erakundeen plangintzetan eta proposamen operatiboetan; indarreko legediaren errespetuan; erkidegoko eta banakoaren portaeretan eta eguneroko edozein jardueretan; gaien gogoetan eta arazoen erantzunetan.\nDefinitzen gaituen misioarekin koherenteak izanik, bioetikaren printzipio eta irizpide komunak sustatzen ditugu, etika horren motibazio katolikoa aipatzen dugu erakundean, gure proiektuaren nortasunetik eta haren zentzutik eta balioetatik datozen eskaerei erantzuten diegu.


‘Apaiz Kartzela’, azaroaren 26tik aurrera aretoetan ikusgai\nBy Zinea.eus|2021-11-05T17:58:19+02:004 azaroa, 2021|\nRitxi Lizartza, David Pallarés eta Oier Aranzabalen Apaiz kartzela (2021), 1968-1976 aldian Zamorako apaiz kartzelan preso egon ziren abadeen bizipenen inguruan ardaztutako lana da. Donostiako Giza Eskubideen 18. Zinemaldian aurkeztu ondoren, hilaren 26an egingo dute estreinaldi komertziala.\nBada, garai latz haietan bere gizartearen aldeko konpromisoari irmo heldu zioten abade haien bizipenak azaleratuko ditu Apaiz Kartzela dokumentalak. Belaunaldi berrientzat ezezaguna baita Zamorako apaiz-kartzelaren historia, eta, askotan esan diguten moduan, ezezaguna izateaz gain, kontatu gabe ere baitago.\n35 elkarrizketa egin dira orotara, eta guztiak bildu dituzte dokumentalean: “Uste dugu horien bitartez benetan kontatzen dela historia, eta uste dugu demokrazia aurreko ikur nagusienetako bat deskubrituko diogula publikoari”. Protagonistei eman diete hitza, eta beren ahotsaren bidez, ikusleek apaizen sentimenduak ezagutu eta jasan zutena ulertzea dute helburu: “Espero dugu filmak, polemika baino, zeresana sortuko duela. Ez baitugu hori bilatzen, baizik eta historia gizarteratzea”.\nEstreinaldi komertziala, azaroaren 26an\nDonostiako Giza Eskubideen 18. Zinemaldian aurkeztu zuten filma iragan apirilean, eta ibilbide komertzialari ekiteko unea heldu da orain. Datorren azaroaren 26an egingo dute Estatu mailako estreinaldia eta, Hego Euskal Herriko aretoez gaindi, Espainiako zenbait hiriburutan izango da ikusgai dokumentala.


Anjel Lertxundi omendu dute Literaturian - Orio - Karkara.eus\nAnjel Lertxundi omendu dute Literaturian\nKarkara 2019-05-13 17:30\nOstiralean eman zioten hasiera letren jaialdiari Zarautzen, 'Jenisjoplin' eleberriaren irakurraldiarekin eta Bertso-Maskaradarekin. Festarekin jarraitzeko, beste hainbat ekitaldiren artean, Anjel Lertxundi idazle oriotarra omendu zuten.\nAnjel Lertxundi idazle oriotarra omendu zuten larunbatean Zarauzko Literaturia jaialdian. 25 urte bete ditu bere Otto Pette eleberriak, eta hori aitzaki hartuta, Lertxundiren omenez topa egin zuten Zarauzko Musika Plazan.\nPatxi Santamariak eleberrian oinarritutako performance bat eskaini zuen, eta bertaratutakoek txundituta ikusi eta entzun zuten. Segidan, Izaskun Etxabe Literaturiako antolatzaileak oroigarria eman zion Lertxundiri, kioskoaren gainean. Hala esan zion Etxabek oriotarrari: "Omenaldi hau ez da Otto Pettek 25 urte bete dituelako, asko maite zaitugulako baizik". Lertxundik, eskerrak emateaz gain, Salbatore Mitxelena idazlea izan zuen gogoan saria jasotzeko unean. Ezagutu zuen "lehen idazlea" izan zela esan zuen, eta "ohore bat" izango zela igandean berari buruzko mahai-inguruan parte hartzea.\nZarauzko Modelo aretoan izan zen Mitxelenari buruzko saioa, eta Anjel Lertxundik eta Lourdes Otaegik hartu zuten hitza, Alex Gurrutxagaren gidaritzapean. Sara Gabirondok, Libe Gastañaresek, Danel Aizpitartek eta Janet Stangerrek musikatu zituzten Mitxelenaren hainbat poema.


Metalak: mayo 2011\nKOBREA: 6303,50 Euro/tona\nZINK-A: 1519,27 Euro/tona\nNIKELA: 16214,78 Euro/tona\nALUMINIOA: 1774,43 Euro/tona\n2.MAILKO ALUMINIOA: 1682,16 Euro/tona\nBERUNA: 1768,05 Euro/tona\nEZTAINU: 18960,95 Euro/tona\nALTZAIRU: 383,28 Euro/tona\nPublicado por Eider en 3:26 3 comentarios:\nMetalak, lehen, Bizkaian, oso erabiliak eta baita sortuak ere baziren. Bizkaian, orain dela asko meategiak zeuden, esanguratsuena, edota inportanteena Gallartakoa zen eta da. Orain, aldiz, metalen museo bat soilik dago Gallarta inguruan, han zeuden meategiak gogoratuz.\nPublicado por Eider en 2:51 No hay comentarios:\nZE ERAN AURKI DEZAKEGU MERKURIOA NATURAN?\nMerkurioa hainbat eratan aurki\ndezakegu naturan, adibidez:\nEra librean: Bere mineralei tanta\ntxiki minuskulu eran helduta.\nPublicado por Eider en 2:46 3 comentarios:\nEmaten du urrea, gero eta gutxiago erabiltze ari dela. Honen postua platinoak hartu du. Lehen urrea zen gehien erabiltzen zen metala, orain aldiz, platinoa da goian dabilela.\nHauek bi metal liluragarriak dira eta orain goren dauden metalen artean daude.\nPublicado por Eider en 10:22 3 comentarios:\nJendeak zilarrarengaitik 875€uro-raino ordain dezake kiloa. Beste batzuk berriz, 400€uro edota 760€uro ordaintzen dute.\nGuretzat hori diru piloa da, beste batzuentzat berriz, ez da ezer.\nPublicado por Eider en 10:00 2 comentarios:\nKOBREARI BURUZKO BITXIKERIAK\nKobrea munduko metalik erabilienetarikoa da, horren ondorioz salduenetarikoa da baita ere. Eraikitzeko eta makinak fabrikatzeko, aplikazio elektrikoetarako, etxerako produktuetarako, txanponetarako eta beste batzuetarako erabiltzen da.\nPublicado por Eider en 6:17 No hay comentarios:\nMETALEN ENPLEGUAK MURRIZTEN\nLau enpresatik batek jendea kaleratuko du. Aurten gero eta gehiago. Horren ondorioz 5.000.000 pertsona inguru daude langabezian. Pertsonen ordez, makina piloa erosi eta pertsonak kaleratzen dituzte. Hori, arazo larri bat izaten ari da pertsona askorentzat. Bizkaiko metalgintzan aspalditik ez da horrelako lan jeitsirarik egon, 2009.urtetik orain arte.\nPublicado por Eider en 3:34 No hay comentarios:


Nomina edo pentsioa helbideratuta duten bezeroentzako Kutxabanken kontuak.\nKontrata ezazu berehala Kutxabanken Online Banka bidez. Zure dirua administratzeko erarik onena. Erosoa eta erraza.\nAgeriko gordailua, erabilgarritasun osokoa, titularraren ohiko etxebizitza erosi edo eraberritzeko aurrezkia metatzera zuzendua.\nAdingabeko bezeroentzako aurrezki-plana. Prestakuntza- eta aisialdi-programa oso bat eskura.\n18 eta 29 urte bitarteko (biak barne) gazteentzako aurrezki-plana.\nGaztea bazara eta guztia kuotarik gabe nahi baduzu, hau da zure txartela. Zozketak, sustapenak eta deskontu-programa aparta.\nEgin zure mugikorra saltokietan ordaintzeko, kontaktuei dirua bidaltzeko eta Interneten ziurtasunez erosteko modurik erosoena.\nInternet bidezko zure erosketentzat doako zerbitzua, erosoa eta segurua. Ez du euskarri fisikorik behar, zure txartel errealaren daturik eman gabe online erosketak egiteko aukera ematen dizu.\nGorde zure txartelak aplikazio bakar batean eta ordaindu Interneteko erosketa guztiak modu eroso, erraz eta seguruan.\nOrdaindu erosketak diru-zorroa zabaldu beharrik gabe. Ordaindu Kutxabank Stickerra zure mugikorrean eta ordaindu gero azkar-azkar TVPra hurbilduta.\nHipoteka kontrolpean izango duzu kuota finko batekin. Ezustekorik ez hilabete amaieran, erabateko lasaitasuna.\nGozatu zure hipotekaz kuota aldakorraren abantailekin. Eskuratu zure etxea finantzatzeko baldintza hoberenak.\nHipoteka finko baten lasaitasunarekin eta kuota aldakorren abantailekin. Kutxabanken hipoteka mistoak modalitate bakoitzaren onena biltzen du.\nBurtsan arrakasta izateko informazio onena. Enpresen hiruhileko emaitzak, merkatuen gaurkotasuna eta bilakaera.\nBizi-asegurua estaldura eta berme berriekin babes osoa eskaintzen dizun bizi-asegurua da.\nKutxabanken etxebizitza-aseguru estra zure etxebizitzarentzat babes hoberena eskaintzeaz gain zutaz arduratzen den arrisku anitzetarako asegurua da.\nMailegua ordaintzetik libratzen zaitu lana galtzen baduzu edo, hala badagokio, aldi baterako ezintasunagatik bajan bazara.\nAutosustapen bidez eraikitzen ari diren etxebizitzak babesten ditu gerta daitezkeen arriskuen aurrean.\nEtxebizitzak alokatzen dituztenen errentatzaileentzako babesa, errentariek errenta ez ordaintzeagatik sortutako egoerari aurre egiteko.\nOnline bankarekin zure banku-eragiketak egunean egin ditzakezu, bulegora joan beharrik gabe. Kutxabankek eskaintzen duen isilpekotasun, segurtasun eta berme guztiarekin.


La Cantalera-1 (Teruel) aztarnategiko dinosauro-aztarnen fosilizatzea aztertu dute UPV/EHUn - Info - UPV/EHU\nPrint La Cantalera-1 (Teruel) aztarnategiko dinosauro-aztarnen fosilizatzea aztertu dute UPV/EHUn\nLa Cantalera-1 (Teruel) aztarnategiko dinosauro-aztarnen fosilizatzea aztertu dute UPV/EHUn\nOrnodun-biodibertsitate handiko aztarnategiari buruz aurretik zekitena berretsi dute Zaragozako Unibertsitatearekin batera egindako lan batean\nFirst publication date: 23/04/2019\nLeire Perales, UPV/EHUko ikertzailea. Argazkia: UPV/EHU\nUPV/EHUk eta Zaragozako Unibertsitateak elkarlanean egindako ikerketa batean, sakon aztertu dituzte La Cantalera-1 aztarnategiko dinosauro-fosilak. Iberiar penintsulako Behe Kretazeoko ornodun-dibertsitate handieneko aztarnategi horretan fosildutako hezurren ehunen egitura aztertu dute, baita hondarrek izandako fosilizazio-prozesuak ere. Frogatu ahal izan dutenez, bertan aurkitutako dinosauro gehienak banako gazteak ziren.\nTeruelen dago La Cantalera-1 aztarnategia, eta zientzialariek oso garrantzitsutzat jotzen dute iberiar penintsulako Behe Kretazeoko ornodun-dibertsitate handieneko aztarnategi bat delako. Orain dela 130 milioi urtekotzat jotzen dute, eta bertan aurkitu dituzte dinosauroen, ugaztunen, krokodiloen, pterosaurioen, muskerren, dortoken, anfibioen eta arrainen aztarnak. Diziplina anitzeko ikerketa-lan batean, UPV/EHUko Zientzia eta Teknologia Fakultateko Estratigrafia eta Paleontologia eta Mineralogia eta Petrologia sailetako ikertzaileek, Zaragoza Unibertsitateko Aragosaurus-IUCA taldearekin batera, aztarna horietako batzuen fosilizatze-prozesua (tafonomia) aztertu dute, baita hezurren barne-egitura ere (paleohistologia).\nDuen garrantzia dela-eta askotan ikertu den aztarnategi bat bada ere, “orain arteko ikerketa batek ere du egin ikerketa honetan aztertu dugun ikuspegitik ezta guk bezain sakon ere”, dio Leire Perales-Gogenola UPV/EHUko Estratigrafia eta Paleontologia saileko kide eta ikerketaren lehen egileak.\nLanerako, bi dinosauro-talde hautatu zituzten: ornitopodoak (haien aztarna ugari daude aztarnategian) eta ankilosaurioak (dinosauro korazatu esaten zaie, hezur-plakazko armadura baitzuten). Fosil-pieza handiak ere badituzten arren, ikertzaileek fosil-hondar zatikatuak erabili zituzten, hau da, “hezur-zati txikiak eta azaleko hezurrak. Erabili beharreko metodologian lagina ebaki behar izaten da, eta ez genituen pieza garrantzitsuenak kaltetu nahi izan”, nabarmendu du ikertzaileak.\nEkosistema zingiratsua eta banako gazte ugarikoa\nHezur fosilen barne-egiturari zegokion ikerketa-zatian (paleohistologia), “ikusi genuen dinosauro ornitopodo gehienak banako gazteak zirela. Fosildutako hezurrak mikroskopio bidez aztertzean, fosilduta ez dauden hezurren egitura berberak ikus daitezke, ezaugarri guztiak gordetzen baitituzte. Horrenbestez, banako helduenak edo heldugabeenak ziren adierazten duten zeinuak ikus ditzakegu; jakin dezakegu, adibidez, eskuartean duguna dinosauro handi baina gazte bat ote zen, edo, aitzitik, dinosauro txiki baina heldu bat ote zen”, azaldu du UPV/EHUko biologo eta paleontologoak. Azaleko hezurren barne-egitura aztertzean, bestalde, “beste ikertzaile batzuek ankilosaurio-talde jakin batekin lotu zituzten zenbait ezaugarri aurkitu genituen; horrenbestez, aztarnetako batzuk zer dinosauro-talderi dagozkien zehaztu ahal izan genuen”.\nAzterketaren beste atalerako, alegia, azterketa tafonomikorako, ikertzaileak azpimarratu du zer baliagarria izan zitzaien aztarna zatikatuak erabiltzea. “Hain zuzen, hezur horiek apurtu egin ziren, ehorzteak sortutako presioaren eraginez, besteak beste. Hori dela eta, material sedimentarioak zartaduretatik sartu ziren hezurretan, eta gainerako hezur-hondarrekin batera fosildu ziren; nolako ingurunean bizi ziren argitzen laguntzen duen informazio oso baliagarria ematen du horrek”. Ikerketaren atal horretan ondorioztatu ahal izan zuten hezurrak azkar ehortzi zirela, laster iritsi zirela maila freatikora, eta bertan gertatu zirela fosilizazio-prozesuak. Gainera, bakterio-jarduera antzeman dute hezurretan, hau da, bakterioek eratutako mikrobio-tapizak, eta hori ziur aski mesedegarria izan zen fosilizazio-prozesurako.\nLortutako emaitzei esker, aztarnategia hobeto ezagutu ahal izan dute, eta, labur esanda, “aurreko ikerketek deskribatu izan dituzten ekosistema-ezaugarriak berretsi ditugu, baita bertako banakoen heldutasun-maila ere. Datuek aditzera ematen dute ekosistema zingiratsu bat izan zela, eta inguruko faunak hornitzeko erabiltzen zuela. Hainbeste banako gazteren eta arrautza-oskolen aztarna ikusita, iradoki izan da umatzeko edo elikatzeko eremu bat izan zitekeela”, zehaztu du Perales-Gogenolak.\nZaragozako Unibertsitateak pentsatuta dituen hurrengo ikerketetan La Cantalera-1 aztarnategiko beste dinosauro batzuen paleohistologiari helduko diote, baita dinosauro herbiboroak zer adinetan hil ziren argitzeari ere. Hala, egiaztatu ahal izango dute populazio natural bat izan zen edo behar baino gazte gehiago dauden dinosauro teropodoek harrapatu zituztelako. Izan ere, haragijaleak ziren teropodoak eta litekeena da banako gazteei helduei baino maizago eraso egitea.\nLeire Perales-Gogenola, Javier Elorza, José Ignacio Canudo, Xabier Pereda-Suberbiola Taphonomy and palaeohistology of ornithischian dinosaur remains from the Lower Cretaceous bonebed of La Cantalera (Teruel, Spain) Cretaceous Research (2019) DOI: 10.1016/j.cretres.2019.01.024\nLa Cantalera-1 aztarnategian ikertutako dinosauro ornitopodoen bi ebakidura paleohistologiko. Ezkerrean, banako helduen egitura bereizgarriak. Eskuinean, banako heldugabe edo gazteei dagozkien egiturak (Leire Perales-Gogenola / UPV/EHU, Zaragozako Unibertsitatean eginak).\nDownload File(jpg, 247.17Kb)


Jarduera amaieragatiko prestazioa eta amatasuna – Bizilan\nJarduera amaieragatiko prestazioa eta amatasuna\nGizarte Segurantzaren Lege Orokorraren V. Titulua\nBeste artikulu batean autonomoentzako amatasun prestazio eta hobarien nondik norakoak azaldu genizkizuen. Hemen ekarriko dizuegu zer gertatzen den amatasun baja eta abarrekin jarduera amaieragatiko prestazioa (autonomoentzako “langabezia”) jasotzen ari bazara edota bajan egon bitartean jarduera amaitutzat eman behar baduzu.\n1. Aldi baterako ezintasunagatiko baja\nHaurdunaldian, batez ere azken hilabete eta asteetan, ziatika, lunbalgia, hipertonia uterinoa eta antzeko arazoak paira ditzakegu. Horrelakoetan ohikoena izaten da medikuak baja arrunta ematea.\nAutonomoek aldi baterako ezintasun prestazioa eska dezakete erregimen orokorreko langileen baldintza antzekoetan. Gogora dezagun zeintzuk diren baldintza hauek kontingentzia edo gertakizun arruntetan:\n• Zenbat jasotzen da?\n— Lehen 3 egunetan: ez da ezer kobratzen\n— 4. egunetik 20. egunera: oinarri arautzailearen %60\n— 21. egunetik aurrera: oinarri arautzailearen %75\n• Nork ordaintzen du?\nLangile autonomoak, 2019. urtetik, behartuta daude hainbat estaldura mutualitate batekin kontratatzera. Honako estaldura hauek dira: kontingentzia profesionalak, aldi baterako ezintasuna, jarduera amaiera eta lanbide heziketa. Hortaz, mutualitatea izango litzateke prestazioa ordaintzeaz arduratzen dena.\nAutonomoen erregimenean altan (edo egoera asimilatuan) eta kuoten ordainketan egunean egoteaz gain, gertakizun arruntengatiko bajaren prestazioa jasotzeko, beharrezkoa da azken 5 urteetan gutxienez 180 egunetan kotizatu izana (gertakizun profesionalengatiko bajen kasuan hau ez da beharrezkoa.\n⇒ Hona arte azaldutakoa baliagarria da lanean gauden bitartean baja hartzen badugu, baina zer gertatzen da lana utzi behar izan badugu eta jarduera amaieragatiko prestazioa jasotzen ari bagara?\nHonelakoetan ere badaukagu aukera baja eskatzeko (azaltzen ari garen kasuan, erditu aurretik osasun arazoren bat baldin badaukagu, hala nola ziatika, eta medikuak baja eman badigu) eta aldi baterako ezintasunagatiko prestazioa eskatzeko.\nZenbatekoa: jarduera amaieragatiko prestazioaren kopuru berbera.\nHala ere, adi! Jarduera amaieragatiko prestazioa ez da luzatuko aldi baterako ezintasun egoeran egoteagatik. Hau da, adibidez, jardunaldi amaieragatiko prestazioa agortzeko lau hilabete falta badituzu, prestazio hau ez da luzatuko, nahiz eta hainbat egun edo hilabete bajan eman.\nHori bai, jarduera amaieragatiko prestazioa agortuko bazenu oraindik aldi baterako ezintasun egoeran zaudela, bajagatik kobratzen jarraituko zenuke. Kasu honetan zenbatekoa IPREMaren %80 izango litzateke.\nEra berean, aldi baterako ezintasun egoeran bazeunde eta momentu horretan zure jardueran amaitu beharko bazenu, bajagatiko prestazioa jasotzen jarraituko zenuke eta, gerora, jardunaldi amaieragatiko prestazioa. Kasu honetan ere, alta behin hartuta, jarduera amaieragatiko prestazioaren denborari bajan kontsumitutako tartea deskontatuko litzaioke.\nHala ere, baja arruntarekin gertatu ez bezala, amatasun baja hartzen duzunean, ordea, segidan ikusiko dugunez, jarduera amaieragatiko prestazioa bai luzatuko da denboran.\nJadanik esan dugunez, 2019tik derrigorrezkoa da estaldura hauetarako mutualitate bat kontratatzea. Beraz, mutualitateari eskatu beharko diozu. Normalean, beharrezkoa duzun dokumentazioa eta prozedura webguneetan eskegita izaten dute. HEMEN ikus dezakezu adibide bat.\nOro har, hauexek dira atxikitu behar diren dokumentuak:\n• Osakidetzako edo Osasunbideako baja partea\n• Prestazio eskaera (mutualitatearentzat)\n• Nortasun agiriaren fotokopia (NAN, NIE edo pasaportea)\n• Autonomoen kuotak ordaindu izanaren egiaztagiria\n• Jardueraren egoeraren deklarazioa. Jarduera amaitutzat eman bazenuen, dokumentu honetan adierazi beharko duzu.\n2. Amatasun baja\nAutonomoek ere amatasun baja eska dezakete erregimen orokorreko langileen baldintza antzekoetan. Gogora dezagun zeintzuk diren baldintza hauek:\n• Iraupena: 16 aste, segidan hartu beharko direnak. Esan barik doa amatasun baja adopzio edo harrera kasuetan ere har daitekeela.\nPosible da erditu aurretik ere zarti bat hartzea, baina aurreko puntuan ikusi dugunez, daukagun beste aukera bat da haurdunaldiak sorrarazten dizkigun osasun arazoengatik baja arrunta hartzea. Honela, 16 asteak gerorako utziko genituzke, amatasun baimena umea zaintzeko eta gu osatzeko erabili behar baita, eta ez ohiko osasun arazoei aurre egiteko.\n• Zenbat jasotzen da?: Aurreko 6 hilabeteetako oinarri arautzailearen %100. Beraz, aukeratuta daukazun kotizazioaren araberakoa izango da\n• Gutxieneko kotizazioak: autonomoen erregimenean altan (edo egoera asimilatuan) egoteaz eta Gizarte Segurantzaren ordainketetan egunean egoteaz gain, gutxieneko kotizazioak beharrezkoak dira:\n⇒ Baina zer gertatzen da lana utzi behar izan badugu eta jarduera amaieragatiko prestazioa jasotzen ari bagara?\nJarduera amaieragatiko prestazioa jasotzen ari bagara ere amatasun baja eska dezakegu. Lehen aipatu dugunez, kasu honetan jarduera amaieragatiko prestazioa etengo litzateke eta amatasun baja jasotzen hasiko ginateke. Baja behin amaiturik, beste prestazioa jasotzeari ekingo genioke segidan, oraindik falta dugun denbora guztirako. Hau da, aldi baterako ezintasunagatiko bajagatik ez bezala, amatasun bajan emandako denborak ez luke jarduera amaieragatiko prestazioaren denborarik kontsumituko. Honela, demagun bost hilabete falta ditugula prestazioa agortu arte. Amatasun bajatik itzultzen garenean bost hilabete horiek jasoko genituzke berdin-berdin.\nGauza bera gertatuko litzateke amatasun bajan egon bitartean gure jardueran amaitu behar badugu (esaterako, gure negozioa utzi behar dugulako). Amatasun prestazioa jasoko genuke eta, behin amaiturik, jarduera amaieragatiko prestazioa jasotzen hasiko ginateke eta bajan emandako tarte horrek ez liguke prestazioaren iraupena murriztuko.\nAmatasun baja Osakidetzako edo Osasunbideko medikuak eman behar digu. Honen ostean, Gizarte Segurantzara jo beharko dugu prestazioa eskatzeko.\nBulegoetan aurrez aurre, posta arruntaren bitartez edo internetez egin daiteke:\n• Internetez: orrialde HONETATIK sar zaitezke. Hori bai, izapide hau online egiteko, ezinbestekoa da identifikazio elektronikorako moduren bat izatea: ziurtagiri digitala, cl@ve edo erabiltzailea+pasahitza.\nCovid-19a dela eta, identifikazio barik ere sar daiteke, orrialde HONETAN dagoen eskaera beteta. Edozelan, ez dakigu aukera hau noiz arte egongo den erabilgai.\n• Posta arruntaz edo bulegoetan aurrez aurre: Dokumentazio atalean (beherago) atxikita daukazuen eskaera orria jaitsi, bete eta, beste dokumentazioarekin batera, Gizarte Segurantzari bidali ahal diozu posta arruntaz.\nIzapidea aurrez aurre egin nahi baduzu, gogoratu aldez aurretiko hitzordua eskatzea ezinbestekoa dela.\nGizarte Segurantzaren bulegoetako helbideak kontsultatzeko, HEMENDIK egin dezakezu.\n• Eskaera orria (eskaera orrian bertan azalpen luzeagoa daukazue eman beharreko dokumentazioaz eta prozeduraz):\nErditze kasuetarako: jaitsi hemendik dokumentua\nAdopzio edo harrera kasuetarako: jaitsi hemendik dokumentua\n• Gurasoen nortasun agiriak (NAN, pasaportea edo NIEa)\n• Umea Erregistro Zibilean inskribatu izanaren egiaztagiria\n• Erditze kasuetan: amatasun txostena (Osakidetzak edo Osasunbideak emana).\n• Adopzio edo harrera kasuetan: Adopzioaren ebazpen judiziala edo harreraren ebazpen administratiboa\n• Adoptatutako umearen jatorrizko herrialdera joan behar bazara, adopziorako izapideen hasiera adierazten duen dokumentazioa.\nJarduera amaiera: autonomoen "langabezia".


Nerea Mazo, aktorea: “Publikoak eskatzen duenari adi egon behar zara eszenatokian” - etakitto.eus\nNerea Mazo, aktorea: “Publikoak eskatzen duenari adi egon behar zara eszenatokian”\n‘Go!azen’ telesailean elkarrekin ibili ziren Miren Arrieta eta Nerea Mazo bizitza aldatuko dien bidaian bilduko dira oraingoan. ‘Ameriketako bidaia’ antzezlanak Maria eta Joneren istorioa kontatzen du eta martitzenean ikusi ahal izango dugu, 19:00etan, Coliseoan.\n‘Atzezlanean nolako bidaia egiten du zure pertsonaiak, Jonek?\nJone demaseko ilusioarekin doa AEBra, hango esperientzia bizitzeko gogoarekin. Nahiko inozentea da eta AEB pelikuletan nola irudikatzen duten gustatzen zaio. Pozik heltzen da hara, baina hango bizitza oso ezberdina dela konturatzen da eta bere ametsa erortzen da. Dokumentazioa galtzen du, deportatu egiten dute eta esperientzia gogorra bizi du.\nMariak, ostera, justu kontrakoa bizi du, ezta?\nBai. Bera erdi behartuta doa hara, ez zaio ingelesa gustatzen, ezta estatubatuarrak ere, baina esperientziak erakusten dio denetariko jendea bizi dela AEBn eta jende jatorra ere badagoela.\nBeraz, aurreiritziak apurtzen ditu antzezlanak?\nGuztiz. Pertsonaia biek oso ikasketa interesgarria egiten dute eta etxetik irtetea zein garrantzitsua den ikusten dute, eskemak apurtzeko eta burua zabaltzeko.\nNolako lana egin duzue Miren Arrieta eta biok antzezlanaren pisu guztia eramateko?\nMirenekin ‘Go!azen’ telesailean ibili naiz eta oso esperientzia polita da antzezlana lagun batekin egitea. Niretzat lehen aldia izan da eszenatoki gainean eta asko lagundu dit. Mireia Gabilondo zuzendaria ere aurretik ezagutzen nuen eta familia giroan egin dugu lan.\nAntzezlanaren sortzailea ere, Patxo Telleria, ezaguna duzu, berarekin lan egin baituzu aurretik. Gustora moldatzen zara berarekin?\nOso gustora! Patxo txikitatik ezagutzen dut, aitaren (Aitor Mazo aktorearen) oso laguna izan delako. Bere gidoiarekin lana egiteak ilusio berezia egiten dit.\nAlde handia dago telesailetatik edo zinetik antzerkira?\nBai, gauza batek ez du bestearekin zerikusirik. Antzerki baterako hainbat hilabetez egon behar zara entseatzen, oholtza gainera igotzen zaren momentuan dena ondo irteteko. Telesail edo pelikula bat grabatzerakoan, ostera, eszena bakoitza errepikatu egin dezakezu. Antzerkiko lana fisikoagoa da, neketsuagoa, baina publikoarekin sortzen den harremana zuzenean bizi duzu eta hori guztia sentitzeak inpresioa ematen du. Saio bakoitza ezberdina da, antzokiaren arabera aldatzen delarik. Ez daude bi funtzio berdin. Publikoak beti ez du harrera bera egiten. Batzuek puntu batetan egiten dute barre eta beste batzuek beste puntu batetan. Publikoak eskatzen duenari adi egon behar zara.\nGaztea izanik, hainbat lan egin dituzu aktore moduan. Betidanik erakarri dizu mundu horrek?\nAktore izateko nahia beti izan dut, berezkoa dut. Txikitan aitari esaten nion: “badago niretzat paperen bat? Nik hau edo bestea egin nahi dut”. Gurasoek beti eman didate babesa, baina eurek badakite aktoreen mundua nolakoa den eta beste zerbait ikasteko ere animatu naute. Beraz, Ikus-entzunezko Komunikazioa ikasi dut.\nAmeriketako bidaiaantzerkiaNerea Mazo\n« Itzulia Arraten amaituko da aurten Eibar eremu horira pasa da 291,18ko intzidentzia-tasarekin »


kritiken hemeroteka » Arropa estuei tamaina hartzen\n« Dibertitzeko literatura | Hondarrak »\n2019an ikuspegi feministatik literaturan egindako deseraikitzeak egon dira euskaraz. Amatasunari begirako Katixa Agirreren Amek ez dute (amatasun-sena auzitan jartzen du) eta Karmele Jaioren Aitaren etxea (aita-senarraren rolari astindua ematen dio), adibidez. Bigarrenari begiratuko diogu gaurkoan.\nEskaintzan “gizon berriei” irakur dezakegu. Izan ere, “maskulinitate berriei” buruzko lantzat har dezakegu. Nola izan gizon (heterosexual), aita, senar XXI. mendean? Belaunaldi batean, bitan garaiak hainbeste aldatu ostean? Bi greba feministen ostean, laugarren olatuak harrapa ez zaitzan?\nEra berean, 2016an euskaraz plazaratu zen Najat El Hachmiren Azken patriarka gogorarazi digu. Han bezala hemen ere protagonistak bere aitari begiratzen dio patriarkatuaren ordezkari fierra den eta jada eredu ez den horri. Nahiz eta oraingoan, alabak hitz egin beharrean, semeak egiten duen.\nBestela esanda, uniforme bat ematen dizutenean aukerak dituzu. Badira hartara moldatzen direnak, nahiz eta deseroso sentitu; badira bere modura moldatzen dutenak gustura izan arte; eta badira erantzi eta bere arropak janzten dituztenak, ondorioei aurre egiteko prest. Liburu hau horretaz ari zaigu, egokitu zaizkigun arropez edo uniformeez. Emakume eta gizon rolei buruz.\nIsmael eta Jasone senar-emazteak dira. Gurasoak. Bikote. Familia. Gizon eta emakume. Eta Libe bataren arreba eta bestearen lagun mina gaztarotik hona. Hiru pertsonaia horien izenak dituzte liburuko kapituluek. Izan ere, fokua batetik bestera saltoka joango da bizipenak, ikuspuntuak, ibilbideak tartekatuz.\nIstorioa eraikitzen joango da pertsonaia bakoitzak bere bidea egin ahala. Euren burua deseraikitzen joango dira. Egokitu zaizkien arropei erreparatu eta harekin zer egin nahi duten erabaki arte irakurlea bilakaeren eta aurkikuntzen lekuko izango da.\nEraikitze-deseraikitze prozesuarekin batera idazletzari buruzko gogoetak tartekatuko dira. Idazteak dituen argilunak agertuko dira eta literaturaren funtzioa eta balioa izango dira hizpide. “Idaztea lur azpian utzitako guztiak ateratzeko modua da” eta, irakurri dezakegunez. Literaturaren xedeetako bat munduak deskubritu eta zurrunbiloei zentzua ematea da, ala ez da?


Autonomo eta enpresa txikien autolikidazioak eta aitorpenak aurkezteko epea atzeratu du aldundiak - Azkoitia - Maxixatzen.eus\nAutonomo eta enpresa txikien autolikidazioak eta aitorpenak aurkezteko epea atzeratu du aldundiak\nMaxixatzen.eus 2020-04-02 09:14\nGipuzkoako Foru Aldundiaren Ogasuneko bulegoa, Azpeitian.\nEkainaren 1era atzeratu du urteko lehen hiruhilekoari dagozkion autolikidazio eta aitorpenak aurkezteko epea autonomo, mikroenpresa eta enpresa txikiei dagokionez. Gipuzkoako Foru Aldundiaren arabera, 225 milioi euroko zerga bilketa atzeratzea dakar.\nHainbat neurri hartzen ari dira erakundeak COVID-19 gaixotasuna hedatzea galarazteko alarma egoera aplikatu zenetik. Gipuzkoako Foru Aldundiak jakinarazi du, hala, ekainaren 1era atzeratuko duela urteko lehen hiruhilekoari dagozkion autolikidazio eta aitorpenak aurkezteko epea. Neurria autonomo, mikroenpresa eta enpresa txikiei begira hartu da. Beste zergadun talde batzuei ere eragiten diela azaldu du aldundiak; esaterako, irabazi asmorik gabeko elkarteei.\nBEZaren (balio erantsiaren zerga) eta PFEZaren (pertsona fisikoen errentaren gaineko zerga) atxikipenei lotutako zergak dira Gipuzkoako Aldundiak atzeratu dituenak, eta bere aurreikuspenen arabera, 225 milioi euroren zerga bilketa atzeratuko du.\nAldundiak ekainaren 1era arte luzatu dizkie ondorengo betebeharrak aurkezteko epea ere: aitorpen informatiboak eta laburtzaileak aurkeztekoa, eta autolikidazio eta aitorpen ez aldizkakoak aurkeztekoa.\nAzken asteetan eragile ekonomiko horiekin bilerak egin dituela esan du diputazioak, eta azpimarratu du Gipuzkoako Foru Ogasuna malgutasuna eta erraztasunak ematen ari dela alarma egoeragatik sortu diren zailtasunen aurrean.


Akordioa lortu da Donostiako parkingetan | LAB SINDIKATUA\nZerbitzu Publikoak Garraioa Akordioa lortu da Donostiako parkingetan\nAkordioa lortu da Donostiako parkingetan\nIrailaren 1ean greba mugagabe bati ekin zioten Emparkeko langileek agerraldia egingo dute gaur enpresarekin lortutako akordioaren berri emateko. Borroka luze baten ostean eta eskatzen zituzten lan baldintzen hobekuntzak lortuta, atzo hilak 20, lanera itzuli ziren greban zeuden Emparkeko 7 langileak.\nGreba honen ostean irakurketa baikorra egin behar dugu langileek jarritako helburuak lortu baitira. Hain zuzen ere, momentuz %8,6ko soldata igoera hitzartu dute eta datorren urtean beste 1,5eko igoera izango dute. Horrez gain urtean 10 ordu gutxiago egingo dute lan. Langile hauek oso baldintza txarretan daude eta lortutako oso garrantzitsua. Hala ere, borroka hau ez dugu amaitutzat ematen, lan baldintzak hobetzeko lanean jarraituko dugu eta bide horretan zer esan handia du Udaletxeak.\nUdaletxeak ardura zuzena du Donostiako parkingetan lan egiten dutenen baldintzetan eta ematen den zerbitzuan. Hala nola, Udaletxearen esku dago enpresak puntu zehatz batzuk errespetatzea. Administrazio kontratuetan azpikontrararik ez egotea, bezeroei arreta garaiz ematen zaiela bermatzea eta zerbitzua elebiduna (euskara – espainola) dela ziurtatzea Udaletxearen ardura da eta beraz, guzti hau betearaztea eskatzen diogu.